
G 
abinete Wever-Croes II ta hortando e futuro di Aruba. 
Den e recien rapport anual di Raad van Advies mr. Mike 
Eman ta mira como confirmacion cu e actual gobierno ta 
hortando e porvenir di pueblo di Aruba. Mr. Mike Eman a 
cuminsa na cita e activista hoben, Greta Thunberg, medio 
ambientalista cu den United Nations a expresa na gober- 
nantenan cu ta neglishando e consecuencia devastador di 
cambio climatico cu e siguiente sentimento: “You are steal- 
ing our future in front of our very eyes”. 


Den e contexto aki mr. Mike Eman a cita un cantidad di para- 
grafonan for di rapport anual di Raad van Advies caminda 
e ta constata cu e sufrimento cu e ta sinti y mira den bario 
y hogarnan ta evidencia con devastador Gabinete Wever 
Croes ta y ta hortando e porvenir actual di Pueblo y ta futuro 
di Aruba. 


Mr. Mike Eman a trece dilanti e conclusionnan mas preocu- 
pante den e rapport di Raad van Advies. El a cita: “Fuera di 
e resiliencia di e economia, tambe e resiliencia di e hogarnan 
di Aruba ta bou presion”. 


RvA ta mustra cu ta parce cu tin poco atencion pa sigur- 
idad social y financiero di e ciudadanonan, hopi no ta den 
un condicion cu nan no tin opcion mes pa scoge un direc- 
cion pa provee nan cu un porvenir. E desaroyo di economia 
no ta bay pareu cu e desaroyo financiero di nos pueblo, 
specialmente pa esunnan cu ta na e nivel mas margina den 
nos sociedad e situacion ta birando tur dia mas facil. Esaki 
Eman ta bisa ta e pobresa cu nos ta mira y sinti, un pueblo 
sin opcion y perspectiva, un ciudadania yena cu debe y un 
deficit continuo den nan entrada pa cubri pa un existencia 
basico. 


Pa Eman, e conclusion aki di Raad van Advies ta bisto for di 
varios aña caba den comunidad ora cu e ciudadano no por 
paga pa e costo di bida of e remedi cu e tin mester of ora cu 
mayornan no por paga pa e aumento den schoolgeld. Esey 
ta e manera con Gabinete Wever-Croes II ta hortando for di 
pueblo di Aruba. E ta referi na un inflacion persistente di 8% 
cu ta directamente relata na e peso fiscal riba cabes impone 
door di e gobierno aki cu un cantidad do medida, mencio- 
nando specificamente e aumento di BBO y e introduccion di 
BBO na frontera. 


Citando cifra di CBS y di Banco Central, e rapport aki ta 
menciona cu e situacion financiero di e Arubiano ta den un 
pleno crisis door cu por lo menos 50% di e poblacion ta 
gana menos di e minimo cu e mester pa biba y cu e dife- 
rencia aki ta esun di mas grandi den ultimo seis aña; exact- 
amente e mesun tempo cu nos pais ta bou mando di un 
coalicion lidera pa partido MEP. 


“Miseria ta batiendo na porta di tur hende na Aruba, mien- 
tras cu ministernan y parlamentarionan di Gabinete Wever- 
Croes II y MEP y Raiz ta biaha rond mundo gabando con bon 
economia di Aruba ta,” Eman a expresa cu indignacion pa e 
maneho desastroso y e efecto cu e tin pa e ciudadano. 


Despues di a mira tur e argumento y conclusion cu Raad van 
Advies ta ofrece den su rapport anual 2023, e determina- 
cion di partido AVP pa rescata e futuro di Aruba y defende e 
bon comun, ta mas fuerte cu nunca. 


Eman: “Cada bes Aruba a confronta reto y crisis grandi, cada 
bes cu tabatin e anhelo pa un cambio grandi, e solucion y 
compromiso a sali for di e cuna aki, y un biaha mas ta for di e 
cuna aki di AVP ta bay rescata Pais Aruba y rescata e futuro 
di e ciudadano Arubiano. Nos ta BOLTER E COS aki pasobra e 
momento a yega pa pone e pais aki bek den man di pueblo.” 


Lider di AVP, mr. Mike Eman: 


Gabinete Wever-Croes ta 
devastador p’e porvenir di Pueblo 

“S 
eñor mi Dios, pasa tur malesa y cos malo di mi yiunan, 
pasa tur pa mi, laga mi carga nan peso y permiti nan 
keda libra di tur cos malo,” tabata un oracion cu den hopi 
cas di famia aki na Aruba den pasado por a ser scucha. 


Ta oracionnan di un temporada hopi valioso den bida di hopi 
mucha muhe y mucha homber, kendenan a ser bendiciona 
cu Mamanan cu tabata biba pa cuida yiunan, un era caminda 
e hende muhe tabata mantene cas y e homber tabata traha. 


Desaroyo y cambionan den e mundo moderno di awendia, 
ta pone cu e tipo di “grandesa” aki a disminui formalmente 
pero ainda sin duda, tin mamanan hoben y mas bieu, cu no 
a laga cambionan di tempo distrae nan atencion pa nan cria- 
turanan. 


Bibando den un modernismo cu no tin limite, un bida cu mas 
ta ser domina pa e sistema digital, tog e hende muhe cu bira 
Mama, ta sigui confia riba su instinto di mama, su amor puro 
pa su yiu, pa asina cuida y proteha e regalo mas precioso cu 
Dios a bendiciona su persona como mama cu’ne. 


Tin hopi mama dedica, kendenan a compronde e realidad 
puro di kico ta nifica ser mama di un obra asina grandi cu ta 
un yiu manda pa Dios, cu ta realisa cu su bida a cambia y cu 
su atencion ta dedica na cuido y formacion di e criatura cu 
el a pone riba mundo. 


Lamentablemente tambe nos conoce Mamanan cu a bira 
mama pero no a acepta e responsabilidad cu esaki ta trece 
cu’ne, ya cu ta existi un realidad dramatico, caminda tin 
mamanan, ta mas ocupa cu nan propio bida diario y esaki ta 
pone cu tin hopi criatura, ta pasa hamber pa motibo di no ta 
come na ora. 


Mamanan cu a scoge pa sigui fiesta den fin di siman, den 
temporada di carnaval, sin duna e atencion y cuido c’un 
baby tin necesidad di dje, entre otro hibando un baby chikito 
pa wak un parada di luz te den ora di marduga, cu e criatura 
den tur e sirena di anochi. 
Sinembargo den henter e proceso aki di cuida yiu, no ta 
solamente e mama ta responsabel pa esaki ya cu tata di e 
mucha tambe tin cu duna di su parti y lamentablemente e 
grupo aki tambe ta masha limita. 


Un bon mama, tin un bon tata banda di dje y no solamente 
na momento di hunga cu e criatura pero tambe den momen- 
tonan dificil cu e mucha tin un of otro asunto delicado cu 
su salud y esaki no ta algo cu ta tur ora ta cuadra, ya cu tin 


tata for di salida a yega laat pa atende cu nacemento di su 
yiu corda pa sinta cuida un baby pa e mama haya su sosiego 
cu e merece. 
Eynan caba por papia di un tipo di maltrato cu no ta fisico 
pero un maltrato psicologico mirando c’un parto ta algo cu 
ta ranca hopi energia for di e Mama. 


Bida a cambia awendia, cosnan a bolter y mirando e infla- 
cion cu henter mundo a conoce pero cu aki na Aruba no tin 
fin di caba, no solamente e tata pero e Mama tambe tin cu 
busca algo adicional pa haci, ya cu hasta e criatura cu a 
caba di nace, tin su necesidadnan cu ta costa hopi placa. 


Aki tin cu constata cu su e Mama tin un famia comprensivo 
cu ta yuda den cuido di e baby, esaki lo kita un peso grandi 
pero lamentablemente den hopi cas, ta e rumannan un tiki 
mas grandi ta pasa oranan largo ta wak y cria esun chikito 
cu tur consecuencia cu esaki lo trece cu’ne. 


Hopi sin duda ta mira nan propio bida wordo limita inmensa- 
mente ya cu un grupo grandi di hende muhe, ta realisa e 
balor grandi cu ta nifica nan percura y cuida di nan yiu mas 
tanto cu por ya cu otronan cu ta haci esaki, e resultado ta 
henter comunidad ta core un risico di e falta di atencion aki. 


Dia di hende muhe 


Amor di Mama no conoce limitacion y tampoco contratiempo 

P 
rensa Hulandes na Den Haag, pa dos dia sigui a enfati- 
sa riba e hecho cu Prome Minister di Aruba, Evelyn Wev- 
er Croes, a bin ta reuniendo cu parlamentarionan di tanto 
Eerste como Tweede Kamer, relaciona cu e suma di interes 
di 6.9% cu Aruba tin cu paga como un ‘castigo’ pa no acep- 
ta e ley di RAft. 


Entre otro e Prome Minister di Aruba a reuni pa di dos bes 
den corto tempo, cu e comision di Eerste Kamer pa loke ta 
relacionnan di Reino, entre otro buscando cooperacion di 
e miembronan aki, pa sigui solicita na Secretario di Estado 
Alexandra van Huffelen pa Aruba paga e suma di interes di 
3.4%b mescos cu Corsou y Sint Maarten a ricibi. 
Si e logra den esaki, pais Aruba lo scapa un suma di 315 
miyon florin ora cu caba di paga e prestamo ricibi pa tempo- 
rada di covid pero tur cos ta mustra cu for di van Huffelen, e 
lo no ricibi e sosten aki. 


Esaki pa motibo cu e relacion entre e secretario di estado van 
Huffelen y e lider di MEP, Evelyn Wever Croes, ya no ta existi 
un base di confiansa cu tabatin antes y segun e mandatario 
Hulandes, e no ta reconoce e Prome Minister di Aruba mas 
den cartanan cu el a manda pa miembronan y Eerste Kamer. 


E problema ta bira complica pa Prome Minister Wever Croes 
ya cu na dos ocasion, el a bay di acuerdo pa introduccion di 
un RAft caminda un comision hinca den otro pa Conseho di 
Minister di Reino, lo ta encarga cu e supervision financiero 
loke practicamente lo pone Parlamento di Aruba ‘buitenspel’ 
ya cu ta algun funcionario na Den Haag lo determina kico 
gobierno di Aruba por haci of keda sin haci. 


Si antes gobierno di Aruba a sinti cu nan tabatin un aliado 
den persona di van Huffelen, e ultimo desaroyonan for di 
aña pasa a mustra net lo contrario caminda Evelyn despues 
di caida di Gabinete Mark Rutte, a opta pa busca sosten den 
Eerste y Tweede Kamer y ta loke el a haci atrobe e siman aki 
cu su persona ta na Den Haag. 


Na luna di November di 2023, el a reuni cu e comision cu 
ta atende asuntonan di Reino caminda varios miembro di e 
comision a haci algun pregunta hopi pisa na van Huffelen 
y awor recientemente, un biaha mas e Premier di Aruba a 
bolbe haci un intento y e siman aki a insisti pa tanto miem- 
bronan di Eerste y Tweede Kamer convence van Huffelen pa 
impone un interes di pago di 3.4% riba e debe di covid. 


Notabel di henter e asunto aki ta e hecho cu dentro di algun 
siman, Gabinete Wever Croes lo ser confronta c’un otro 
Secretario di Estado pa asuntonan di Reino mirando cu van 
Huffelen den proximo dianan lo cuminsa su ‘tour’ di despe- 
dida y ta di spera cu lo bolbe habri un otro situacion caminda 
gobierno di Aruba lo por bolbe bay atende cu e asunto aki. 


Sinembargo tur e “lobbymento” aki cu Prome Minister Evelyn 
Wever Croes ta haciendo, ta realmente un intento pa anula 
y drecha un asunto cu su persona na dos ocasion a bay di 
acuerdo cu’ne, esta introduccion di e RAft pa Aruba pa asina 
por a haya e prestamo durante di e pandemia di covid. 


Evelyn a firma un acuerdo cual e no ta presenta na parla- 
mento di Aruba pa aprobacion, ta ora cu el a caba di firma 
el a bin bek parlamento pa informa kico el a haci y lagando 
parlamento di Aruba den un situacion sin poder ya cu e 
acuerdo a wordo firma caba. 


Minister President purbando 
pa drecha loke e mes a daña 


A N A L I S I S 

DI TODO UN POCO PA 
REFLEXIONA 


M 
inister Glenbert Croes a biaha pa Washington pa pa- 
pia cu autoridadnan Mericano, pa Aruba por sigui haya 
Heavy Crude for di Venezuela pa di e forma aki por cumpli 
cu su promesa di baha prijs di awa y coriente. Tambe lo fula 
tera si e posibilidad ta keda existi pa haya LNG Gas for di 
Merca, despues cu a dicidi di stop tur exportacion y conse- 
cuentemente Eagle LNG Gas, no por funciona na Aruba y ta 
condena na un otro Proyecto fracasa. 


M 
ientrastanto Prome Minister Evelyn Wever Croes tambe 
ta na Hulanda, unda el a keda un siman mas, despues 
di Brusellas, pa delibera cu algun mandatario. Asina a tuma 
nota di e hecho cu el a reuni cu Minister Rob Jetten, encu- 
anto posibilidad di haya yudansa di por genera prijs di awa 
y coriente mas barata. 


P 
ueblo por kere e hendenan aki. MEP ta biba loke ta un di 
nan slogannan: “Join MEP and see the World”. 


P 
apiando di gas, fuentenan digno di credito a duna di con- 
oce cu loke cu Glenbert Croes a anuncia cu e compania 
Mericano a descubri gas den awanan teritorial di Aruba, ta 
otro grito pa campaña. E compania Mericano no a bora nin- 
gun caminda ainda y ya ta bisa a descubri gas y eventual- 
mente crudo. 


L 
oke nos a ser informa ta meramente e 3 posnan cu Rep- 
sol a laga, sin a sigui explora, pasobra Gobierno di MEP, 
Gabinete Evelyn Wever Croes a cancela esaki. Y awor Glen- 
bert Croes a haya un compania Mericano, sin bora, explora, 
pero a base di documento cu Repsol a laga atras, a bisa cu 
tin gas. Y e gas aki ta net entre Aruba y Corsou. 


C 
orsou no ta haci buya, pero ta laga Aruba haya e gas, pa 
despues nan tambe demanda nan parti. By the way, ta 
Gobierno di Reino tin tur derecho riba nos awanan teritorial. 
Kier men, Hulanda lo tin di bisa den esaki tambe. 


C 
u detencion y prolongacion di detencion di ex-Minister 
Plenipotenciario di MEP Guilfred Besaril ta interesante 
pa mira e pasonan (consistente) cu Prome Minister Eveline 
Wever-Croes lo tuma den e dianan nos dilanti. Minister Be- 
saril ta wordo acusa di a malversa fondonan publico for di 
Arubahuis. E ta wordo persigui penalmente den e caso aki 
y ta cera actualmente den prison. E responsabilidad Politico 
p’e accionnan aki ta cerca nos Prome Minister. 


D 
urante e gobernacion MEP/POR/RED por a corda cu 
Prome Minister Evelyn Wever a baha su Gobierno prome 
cu tempo como cu el a wordo informa cu un miembro di Par- 
lamento di partido POR, cu tabata un partner di coalicion ta- 
bata wordo investiga penalmente. Prome Minister sin pensa 
dos biaha a benta Gobierno, demostrando cu integridad ta 
bai riba tur cos, hasta e stoel di Minister. Den caso Tulipan, 
Guilfred Besaril tabata Minister Plenipotenciario na Hulan- 
da. Kico esaki ta encera realmente. 


S 
egun nos Constitucion e Minister Plenipotenciario ta 
resorta bou di Ministerio di Prome Minister di Aruba. E 
Gevolmachtigde Minister ta representa Prome Minister den 
Conseho di Minister di Reino (RijksMinisterraad) y ta repre- 
senta Aruba su interesnan den nomber di 
>> 

Tienda di educacion (TDE) ta un fundacion cu a wordo funda ariba 18 di mei 2012 y ta cumpliendo 12 aña di existencia 
e aña aki y ta un organisacion pa Mama, Tata, Wela, Welo, Madrastra, Padrastro y tur otro persona cu directo- of 
indirectamente tin di haber cu cuido y guia di mucha y hoben di 0 pa 18 aña. 


Directiva di Tienda di Educacion ta busca un 


DIRECTOR 
40 ora pa siman 


Funcion 
E director di Tienda di Educacion ta responsabel pa entre otro: 
• e maneho general (diario), personal y financiero di e tienda 
• actualisa y ehecuta un plan di maneho y metanan 
• e registracion di datonan 
• duna guia y sostene e trahadonan 
• planifica training pa trahadonan 
• mantene contacto cu instancianan local y internacional, organisacionnan y departamentonan di gobierno 
relaciona cu e grupo di enfoke 
• e coordinacion di actividadnan di PR y marketing 
• participacion na reunionnan di directiva y responsabilisa su mes na Directiva 


Exigencia 
• HBO-diploma ariba e tereno social, di maneho of den un area ekivalente. 
• Experiencia den liderazgo, no menos cu 3 aña. 
• Bon habilidad analitico, critico y organisatorio. 
• Dispuesto pa traha bou di diferente circunstancia, pensa cu vision, por negosha y tuma iniciativa. 
• Bon habilidad comunicativo, cu tacto y bon orientacion pa e grupo di enfoke y tambe conocemento di Aruba su 
“sociale kaart”. 
• Dispuesto pa profundisa den e problemanan y posibilidadnan di e grupo di enfoke. 
• Mester por domina Papiamento, Hulandes, Spaño y Ingles. 
• Dispuesto pa por traha oranan iregular. 
• Dispuesto pa sigui cursonan adicional. 
• Habilidad cu computer, rijbewijs B y propio auto. 
• Competencianan necesario; integridad profesional, enfoke na cliente y calidad di servicio, un lider responsabel 
cu por guia y tuma decisionnan necesario, un persona cu por guia y motiva y finalmente un persona cu enfoke pa 
logra metanan stipula, strategico y sostenibel na fabor di e crecemento di e organisacion. 


Tienda di Educacion ta ofrece entre otro: 
• Un funcion cu oportunidad amplio pa desaroya creatividad propio; 
• E oportunidad pa amplia experticio necesario; 
• Salario atractivo conforme educacion y experiencia. 
• Beneficionan secundario atractivo. 


Carta di aplicacion incluso C.V., por wordo dirigi na Directiva di Tienda di Educacion na directivatde@gmail. 
com no mas tarda cu 22 di Maart 2024. 


Pa mas informacion por yama Directiva na 699-6800 di dialuna pa diabierna di 8am- 5pm. 


Prome Minister di nos pais. E rol di 
Gevolmachtigde Minister ta mara den nos 
Statuut den articulonan 7 pa 10. E peso y 
responsabilidad di e Minister Plenipotenciario 
ta sumamente grandi. 


A 
wor e representante principal di Gobierno 
di Aruba y e unico representante oficial 
di nos Prome Minister ta wordo persigui pe- 
nalmente cu acusacionan grave, nos por spe- 
ra sigur cu nos Prome Minister consistente- 
mente lo mester baha su Gobierno manera el 
a haci ultimo biaha. 


E relacion aki ta uno mas directo. Ta trata di 
e Minister (di mesun partido) cu ta e repre- 
sentante oficial di Prome Minister na Hulanda. 
Locual ta ainda mas interesante ta conforme 
nos Staatsregeling y Statuut ta cu e Gevmin 
no ta carga responsabilidad politico. E no ta 
firma leynan di Reino tampoco ta co-firmante 
di esakinan. 


Ken ta politicamente responsabel pa actonan 
di e Gevolmachtigde Minister e ora? E contesta 
riba e pregunta aki ta, Prome Minister di 
Aruba. E responsabilidad politico (ancra den 
ley) ta serca dje. 


N 
os lo desea di mira e mesun consistencia 
di parti di nos Prome Minister den e caso 
aki sigur. Pero sigur un Minister no ta sali ileso 
di esaki pa falta di accion. Minister di Integri- 
dad, sr. Ursell Arends tin den su man un “tool” 
importante pa demostra cu e ta para di ber- 
dad na banda di Integridad. Interesante pa 
sa postura di nos Minister di Integridad den 
e caso delicado aki. Ursell por beneficia hopi 
depende di su pasonan. 


N 
os a tuma nota di un observacion cu e 
ex Presidente di TOPA, Rene Bernabela a 
señala, unda e ta bisa cu su conclusion di e 


Loonindexering. E ta puntra su mes, con sindicatonan ta bay pak aan e su- 
puesto voorstel di Gobierno? Loke cu Gobierno ta pensa di duna e ambte- 
naar ta ekivalente cu loke e ambtenaar tin awor caba. 


E 
premienan cu ta wordo paga awor ta regla den ley. Vakantieuitkering 
ta regla pa ley (mira Landsverordening vakantie vrijstelling van dienst 
ambtenaren, segun Bernabela ta art. 22) Voor en Na jaar premie tambe 
ta regla pa ley. No mester bruha premie cu indexering. Premie no ta hinca 
den bo bezoldiging, pero indexering si ta wordo hinca den bo bezoldiging. 
Loke el a lesa di un comunicado di un sindicato encuanto loonindexering 
no ta na bentaha di e ambtenaar. Pues mester bisa cu e proposicion di Go- 
bierno “no ta evenredig”. 

P 
arke Nacional Aruba ta controlando entrada ilegal den parke riba ca- 
minda di Sabanilla Abou-Daimari. Pa hopi tempo nan ta purba di evita 
entrada cu no ta permiti riba tereno cu ta administra pa Parke Nacional. 
Pero debi cu e parke no ta cera, ta bira dificil pa controla. 


Den e dianan aki ta tira bista na banda nort di parke pa evita pa persona 
cu ta pasa den e parke sin nan permiso, den cuadro di nan mes siguridad, 
pero tambe pa evita tur riesgo cu por bin cu ne, pasobra no ta posibel pa 
tin idea con hopi hende ta pasa e limitenan di parke, den caso di eventual 
accidente of otro situacion peligroso. 


Parke no por tin un bista di ken ta riba tereno di parke y e personanan no 


Evita pa bo wordo expulsa 


Parke Nacional Aruba cu control mas 
estricto n’e entradanan ilegal den parke 


autorisa ta uza e caminda ilegal pa pasa, sea pa 
bay piscina natural, pa cana, of pa cualkier otro 
actividad. P’esey, ta supuestamente e controlnan 
aki ta tuma luga, si solamente te permiti persona 
cu banchi local y banchi turista. 
E banchi local tin un costo di 5 florin pa persona, 
y ta wordo recomenda pa uza e entrada oficial cu 
ta situa na Lagabena, n’e oficina di parke. Tene 
na cuenta cu por expulsa hende for di parke si 
bo no tin e permiso necesario. 

D 
ia 22 te cu 27 di mei 2024, Aruba lo conta 
cu e di 22 edicion di evento di Soul Beach 
Music Festival durante ‘Memorial Day Week- 
end’. E evento lo conta cu un line-up di Earth- 
quake como e artista principal riba diasabra, 
sigui pa e gran artista Mariah Carey cu lo pone 
un show di espectaculo riba diasabra, y lo cul- 
mina e weekend cu Boyz II Men como e artista 
principal riba diadomingo. 


Segun tradicion, organisadonan ta ofrece e 
famoso “Early Bird Special” pa residentenan 
di Aruba por adkiri nan entrada na un prijs 
special. “E aña aki e artistanan di diferente 
generacion ta representa algun di e miho 
artistanan y miho bosnan den e industria di 
musica”, Mark Adkins, productor ehecutivo di 
Soul Beach Festival Productions a laga sa. 


E festival ta inclui un fin di siman yena cu 
entretenimento, caminda cu organisadonan 
tin un programa yen pa e bishitantenan cu a 
ta cumpra un pakete cu nan, incluyendo fies- 
tanan riba beach, y mas. 
Por sigui tur desaroyo rond di Soul Beach Music 
Festival riba na website www.soulbeach.com, 
riba Twitter y Instagram @SoulBeachMusic y 
riba www.Facebook.com/soulbeach.com. 


A.T.A. como Patrocinado Oficial di 
Soul Beach Music Festival 2024 

D 
urante su bishita na Hulanda, Prome Minister Eve- 
lyn Wever-Croes tabata tin un reunion cu e parla- 
mentarionan di Tweede Kamer. Prome Minister a indi- 
ca cu e parlamentarionan aki ta parti di e comision di 
Reino, y ta parlamentarionan nobo cu recientemente a 
huramenta. Esaki ta e prome biaha cu Prome Minister 
ta reuni cu nan pa asina duna un “update” di tur e de- 
saroyo di pais Aruba. 
Pa duna e parlamentarionan aki un miho bista di e situ- 
acion di pais Aruba, Prome Minister a 
presenta un “snapshot” riba e desaroyo economico, 
turismo, empleo, y finansa di pais Aruba. Durante e 
reunion, tambe a toca e tema di landspakket, reforma, 
negociacionnan cu Hulanda y tur otro tema importante 
cu nan como parlamentario lo mester sa di Aruba, 
prome cu nan por cuminsa haci nan trabou. 
Prome Minister a indica cu e reunion a bay hopi bon, y 
cu nan a keda hopi contento cu loke a wordo presenta 
na nan, Tambe nan a expresa, cu nan lo desea pa tene 
mas encuentronan asina, na unda nan por haya tur 
informacion necesario y valioso pa por ehecuta nan 
trabou eficientemente. 


Prome Minister a reuni cu Tweede Kamer 


E ta importante p’e parlamentarionan di Tweede 
Kamer ta bon informa di tur desaroyo di pais Aruba 

D 
en luna di maart, net riba dia 8, tur aña ta conmemora Dia In- 
ternacional di Hende Muhe. Esaki ta un momento pa refleha 
riba e avancenan y desafionan cu e hende muhenan ta enfrenta 
den tur ambito di bida, incluyendo salud. Un asunto importante 


cu tur hende muhe mester cuida ta nan salud. 


Un parti esencial di e bienestar di cualkier ser femenino ta su 
salubridad fisico. Tin varios aspecto cu ta importante pa tene na 
cuenta ora di cuida di salud di hende muhe, manera cuido preven- 


tivo, monitoreo regular di salud, y mantencion di un estilo di bida 
saludabel. Esaki ta nifica bishita regular na dokter pa control di 
salud general, incluyendo test di mammografia, PAP Test, y prue- 
banan di deteccion di enfermedadnan comun manera diabetis y 
hipertension. 


Otro asunto vital ta e salud mental di e hende muhe. E presion 
di e bida moderno por ta hopi. P’esey ta importante pa brinda e 


atencion adecua na nan bienestar mental. Esaki por inclui prac- 
tica di ‘mindfulness’, busca di apoyo emocional for di ser keri, y 
bishita na un terapista pa trata cualkier problema emocional cu 
por surgi. 


Ademas di e aspectonan fisico y mental di salud, ta importante pa 
tene na cuenta tambe e salud di muhe den nan ambiente social y 


Comunidad. Esaki ta nifica lucha pa derechonan igual y oportuni- 
dadnan pa tur hende muhe, y tambe un ambiente cu ta promove 
bienestar y siguridad. Tene un comunidad cu ta acogedor y inclu- 


sivo ta beneficioso pa un y tur. 


Pa cuminsa un cambio duradero den e manera cu nos ta trata 
salud di hende muhe, mester traha hunto como un comunidad 
pa promove sensibilidad y educacion tocante e asuntonan aki. 
Conscientisa nos mes, educa otro, y boga pa politiconan cu ta 


promove igualdad y salubridad pa tur hende muhe ta stapnan 
esencial pa un futuro mas saludabel y prospero. 


Dia Internacional di Hende Muhe ta un momento pa considera no 


solamente e logronan, sino tambe e desafionan cu ainda mester 


supera. Promove e salud di hende muhe ta un acto di reconoce 
e balor y derechonan di tur hende muhe den nos comunidad. Pa 


cada un di nos, un hende muhe saludabel ta un fundeshi funda- 
mental pa un sociedad prospero. 


Tips pa mehora bo autoestima y empoderamento: 


- Keda activo: Actividad fisico manera caminata, baila, of otro 
deporte por yuda bo sinti bo miho y aumenta bo autoestima. 
- Siña un hobby nobo: Busca algo cu bo gusta y dedica tempo pa 
desaroya bo habilidad den e area aki. Esaki por yuda bo sinti bo 
miho y mas confidente cu bo mes. 


- Skirbi un diario di gratitud: Cada dia skirbi un par di cos cu bo 
ta grades pa nan, pa asina enfoca riba e bon cosnan den bo bida 
y crece bo aprecio pa bo mes. 
- Busca sosten: Ta importante pa tin amigonan y famia cu ta 
sostene bo y cu ta stimula bo pa crece y desaroya bo mes. 


- Acepta bo mes: Concentra riba bo cualidadnan y loke bo por a 
logra, y no critica bo mes di mas. Acepta bo mes pa kico bo ta y 
pa kico bo no ta, y traha riba bo propio desaroyo. 
- Tuma tempo pa bo mes: Dedica un rato pa bo mes, pa refleha 
riba bo sentimentonan y pensamento. Esaki por yuda bo conoce 
bo mes miho y cuminsa cuida bo bienestar mental y emocional. 


- Busca oportunidad pa crece: No tin miho sensacion cu e logro 
di un meta. Busca oportunidad pa crece y desaroya bo mes, sea 


den trabou, estudio, of otro area di bo bida. 
- Contribui na Comunidad: Participa den actonan cu ta yuda otro 
por duna bo un sinti di proposito y un sentido di empoderamento. 
- Busca ayudo si ta necesario: Si bo ta sinti cu bo autoestima 
ta afecta bo bida y bo bienestar, no duda pa busca ayudo di un 
profesional di salud mental. Ta importante pa tene cuenta cu 
busca ayudo ta un sintoma di forsa y capacidad pa cuida bo mes. 


Si bo ta interesa den un tema specifico por manda nos un e-mail 
na: camindapabienestar@gmail.com y duna nos bo sugerencia 


riba kico abo ta haya interesante pa nos trece dilanti. 
E espacio aki tambe ta un espacio caminda abo como comerciante 
of proveedor di servicio/producto lo por haya un oportunidad pa 
presenta esaki na comunidad den forma di articulo, entrevista, 
pa medio di informacion tocante habitonan di bida saludabel, 


consehonan di bienestar, noticianan medico y avancenan den e 
tereno di salud of temanan relaciona cu cuido personal, entre 
otro. 
Danki pa boso sosten. Saludo y Salud. Otro siman nos lo t’ey bek 


cu mas temanan interesante. Keda pendiente. 


S A L U D 
‘E Caminda Pa Bienestar’ 
‘E Caminda Pa Bienestar’ 


Salud Femenino: 


Un Celebracion pa Dia Internacional di Hende Muhe 

D 
iadomingo awor 10 di Maart un parti di nos comunidad lo 
bisti nan keds di core pa participa na e di e di 38 edicion di e 


Aruba International Half Marathon organisa pa IBISA. E Half mar- 
athon ta cubri un ruta di 21KM. E salida lo ta di Joe Laveist Sport 
Park na San Nicolas y lo termina na Alhambra Shopping Center. E 
Aruba International Half Marathon ta e di dos careda mas antig- 
uo supera solamente p’e Harry Janssen Boulevard Loop cu e aña 


aki ta celebra su di 62 Edicion. 
Ambos careda ta conoci pa atrae coredonan di diferente edad, 
di tur nivel. Tanto coredonan veterano y nobato tin e fecha 
nan aki bon marca riba nan kalender. Anteriormente e Aruba 


International Marathon tawata un careda solamente pa coredo 
nan elite y coredo activo of e spirito aventurero nan cu ta pensa 
cu nada ta imposibel. Pero desde un tempo IBISA a introduci e 
estafette caminda un team di 4 persona por participa y cada uno 
ta cubri 5.25KM di e ruta y tambe e DUO caminda un team di 2 


hende por cubri 10.5km di e ruta Esaki a haci posibel cu awendia 
hopi mas hende por participa den e careda aki. 
Un half marathon no ta un careda cu bo ta dicidi un siman prome 
cu bo kier participa y bay inscribi. Pa fin di November ya bo mester 
a tuma e decision aki caba y cuminsa prepara. Mentalmente bo 


mester ta hopi fuerte, ya cu e Marathon di fiesta ta cuminsa na 
December cu Pasco y ta sigui te den Februari cu e celebracion di 
Carnaval. Cos por bay for di man hopi lihe y si bo no cuida y keda 
concentra riba bo meta, e chens ta grandi cu bo ta yega cu yen 
di duda dia di e careda. E duda aki por afecta bo mentalmente te 
n’e punto cu bo por keda sin bay e careda. Riba internet bo ta 


haya un sin fin di programa y apps nan con pa prepara pa un half 
marathon. 


Di train 3 biaha pa siman te cu 6 biaha pa siman, tur cos ta 
depende cuanto tempo bo kier hinca aden. Si bo ta un poco mas 
tradicional bo por join un club di coremento di Aruba. Si bo ta un 
beginner, “Train Hard Run Easy”, 2FAST4U of Malmok Runners ta 
tres bon club. Si bo kier algo mas heavy metal, e ora Viper Strong 
of Pegasus ta dos team cu bo por check out. Y si bo ta un tiki 
mas social 297 runners ta ideal pa bo. E bon di esaki ta cu bo 


ta bay forma parti di un grupo cu tin e mesun meta cu bo y sigur 
lo motiva bo vooral e dianan cu bo no tin gana di bay train. Bo 
alimentacion tambe ta bay hunga un rol. Si bo ta custumbra di 


dal bo fastfood, y dal bo chicken cutlet varios biaha den siman, 
pa awor bo lo mester a lesa online of bo club di coremento a 
conseha bo pa baha man y motiva bo pa pone cosnan mas salu- 
dabel riba e menu. Nos tur conoce e dicho “Es viernes y el cuerpo 
lo sabe.” Bo ta den bo training bayendo bon y diadomingo bo tin 
riba schedule un 16km. Amigo nan ta invita bo pa Happy Hour. 


Ata.. bay of no bay? Dal un so of uno mas. E pregunta ta keda 
kico bo ta willing pa sacrifica pa logra e meta. Cada decision cu 
bo tuma durante e 3 luna nan di preparacion lo afecta bo rendi- 
mento dia di e careda. 


Train ta importante pero tambe descansa y recupera. Bo no kier 


train di mas y risca un lesion un siman prome cu e careda. Bo 
curpa semper lo manda bo señal nan ora tin algo no ta trah- 


ando bon. Corda scucha di bo curpa vooral ora bo preparacion ta 
rekeri core 20 pa 30km pa siman. E anochi prome cu e careda ta 
hopi similar cu e anochi prome cu e date cu e amor di bo bida, e 
nervionan lo purba pasa bo un fast ball pero mantene bo rutina 
nan habitual ta hopi importante, sea esaki ta dal dos cerbes, 


drumi 12or di anochi of sigui algun ritual special e conseho ta pa 
bo haci esaki, locual cu si mi a wordo conseha ta pa tene cuidao 
cu loke bo lo come e anochi prome y aunke hopi lo come pasta 
y galiña. Purba di tene e receta lo mas simpel posibel. Kere mi 
bo no kier experimenta cu un sauce cu bo no ta custumbra cu 
ne riba e anochi prome cu e careda. Just sigui bo rutina esaki lo 


duna bo un sensacion di normalidad y trankilidad. 
E dia di careda, e nervio nan ta bay ta halto. Yen pregunta den 


cabes, pero esun cu mas lo zona ta si bo a prepara bon. E bon 
noticia ta cu ya bo no por haci nada mas, pasobra ora cu 5.30 
bati y e careda cuminsa ta abo contra bo mes. Mentalmente y fisi- 
camente ta abo contra e caminda y cada stap cu bo dal ta un stap 
mas cerca di e meta final. P’esey diadomingo awor si bo tin un 
famia, amigo of conoci ta participa haci un esfuerso y bin apoya 
nan. NO wak solamente nan outfit of e number of unda nan ta den 


e careda pero tambe e sacrificio y disciplina cu nan a hinca den 
e preparacion pa e careda aki. Kere mi Bo apoyo ta haci un dife- 
rencia pa e coredonan cu durante e careda aki ta competiendo 


contra nan miedo, insiguridad, condicion fisico y holoshi. 
No ta importa si bo ta un coredo elite cu lo ta participa pa gana 
e premionan di honor, of un coredo cu ta participa pa mehora 
nan tempo, of un coredo cu kier demostra na bo mes cu bo 
por of un cu kier just disfruta e mainta of bo ta pertenece na e 
instagram runners cu ta mas interesa den post pics cu e careda 


mes. E competencia ta contra bo mes y nos tur ta coriendo cu e 
mesun meta y esey ta crusa e meta final. Si esaki ta bo prome 
Half Marathon of bo ta un coredo experimenta caba... hopi exito 
diadomingo awor. Pa mas informacion di e careda por bishita e 


website www.ibisa.aw. 


Mi prome Aruba International Half Marathon 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


E 
diablo rojo nan di Sereo Janchi no tawata tin un bon de- 
but den e copa plata. Nan ta haya un laba y un bon stri- 
ca di SV La Fama bayendo cas cu un derota di 8-0. Hopi a 
descarta nan despues di e wega ey, pero e team di Sereo 
Janchi a bin ta labora den e sombra nan, bulando bou di e 
radar di tur hende. Den nan segundo wega nan ta logra un 
victoria riba Real Koyari y dialuna ultimo nan ta dal un otro 
stap importante ora nan ta gana e Piratanan di Santa Cruz, 
Independiente Caravel cu score di 4-0. Justin Wever tawata 
e verdugo principal di e pirata nan anotando na di 21 y 49 
minuut. 


John Jair ta pone un gol riba su nomber na di 48 minuut y 
Harold Gonzales, “el numero 10” ta pone punto final riba 
e score na di 82 minuut pa haci e wega 4-0. Cu e victoria 
aki e Diablo rojo nan ta suma 6 punto y ta pasa empata cu 
e furioso nan di Atletico Santa Fe na di dos luga. Mester 
menciona cu Jong Aruba a Sali campeon di e Copa Bronze 
campeonato pasa y e aña aki a haci varios cambio cu a yuda 
nan clasifica pa e Copa Plata. 


Segun nos fuente nan fededigno Jong Aruba ainda no ta cla 
y tin algun refuerso na caminda y por spera cu nan ta bay 
duna un lucha mas fuerte segun e campeonato ta avansa. 
Di otro banda mester bisa cu e pirata nan no ta gosando di 
un bon copa plata. E barco pirata a sufri basta daño den su 
prome dos wega nan. 


Den nan prome salida topa un tormenta cu yama Santa Fe y 
un despues ta dal den un Horcan cu yama La Fama. E barco 
pirata a sufri basta daño y tin basta trabou pa por stabilisa 
e barco bek. A pensa cu e wega contra Jong Aruba lo por a 
trece e stabilidad aki pero Independiente Caravel ta sufri su 
di tres derota sigui. 


E staff tecnico di Caravel tin basta trabou pa drecha, tanto 
defensivo como ofensivo pero e bon ta cu tur e malo cu 
nan a pasa, nan siguiente dos wega nan ta contra Rival nan 
conoci. Independiente Caravel su siguiente wega ta contra 
Real Koyari, un team cu tambe ta pasando trabou den Copa 
Plata y ta cera contra su bisiña e muchanan di Angonchi 
Sportboys. 


Di otro banda e Diablo Rojo nan di Sereo Janchi tin un 
compromiso importante diadomingo awor pa 4or di atardi 
contra e muchanan di Angochi Sportboys. Cu un victoria 
nan por logra pasa pa di dos puesto y sigura cu nan ta caba 
e prome buelta por lo menos na di tres luga. 


Futbol Copa honor plata 


Jong Aruba ta gana Caravel y ta sali for di e sombra 

M 
inister di Turismo a ricibi un invitacion pa bishita Privada 
Stays. Un boutique hotel nobo cu ta plania pa habri su 
portanan den tres luna. 


A ricibi un recorido unda Minister Oduber a keda encanta, 
impresiona y ta aplaudi inversionnan cu no solamente ta 
beneficioso pa nos economia local, pero ta un muestra 
tambe di un proyecto low impact y high value cu ta conforme 
e maneho di ministerio di turismo. 


E boutique hotel aki ta sirbi como un ehempel cla di e 
compromiso di Gobierno pa cu turismo cu ta consciente di 
medio ambiente. Construccion ta encarga door di contratista 
local, enfatisando e importancia di participacion di nos mes 
un hendenan y tambe asina sosteniendo negoshinan local. 
Door cu a scoge expertonan local, e proyecto no solamente 
ta stimula economia local, pero tambe ta garantisa un toke 
unico cu ta refleha e esencia di Aruba. 


Privada Stays tin un compromiso solido pa cu energia 
renobabel. Tin solar panels ariba dak, asina probechando 
solo di Aruba pa cu e necesidadnan di energia di e hotel. 
Esaki claro ta reduci “carbon footprints”, pero tambe ta 
crea un modelo pa integracion di tecnologianan nobo den e 
sector di hospitalidad. E proyecto ta full off grid. 


Tambe tin un enfoke vital ariba conservacion di awa. E 
boutique hotel ta reuza awa pa hardin, demostrando un 
enfoke responsabel riba maneho di reuzo di awa. Door di 


incorpora practicanan manera esaki, e establecimento ta 
mustra dedicacion no solamente pa brinda un experiencia 
luhoso, pero pa haci esaki cu un impacto consciente riba 
medio ambiente. 


Un otro logro notabel ta maneho di sewage pa propio cuenta 
di e hotel. No tin ningun presion adicional riba RWZI. E 
compromiso aki pa maneho responsabel di sewage ta coin- 
cidi cu e vision di nos Gobierno pa promove practicanan 
sostenibel den sector di turismo. E proyecto aki ta LEED 
certified y sigur lo por fungi como e standard nobo di con 
proyectonan lo mester wordo desaroya. 


Ta evidente cu e boutique hotel chikito aki no ta solamente 
un iniciativa di hospitalidad, sino un faro di inspiracion pa 
futuro di turismo. Exito na Lejuez Group cu Privada Stays cu 
lo ofrece un experiencia distinto na turistanan. 


Minister di Turismo ta bishita Privada Stays 

A 
we, e grupo di 60+ di Playa Pabao a celebra Dia di Hende Muhe cu un 
charla inspirador di Sra. Amy Lasten. Durante e evento, a comparti 
pensamentonan hopi interesante tocante e papel di muhenan den nos co- 
munidad. Sra. Lasten a brinda un perspectiva profundo riba e importancia 
di e potencial di nos muhenan den tur aspecto di bida. 


Ademas di e charla informativo, e grupo tambe a disfruta di un festival 
vibrante di cuminda local, mientras conectando cu e significado di nos 
himno y bandera. E ocasion a keda marca pa un ambiente di alegria y 
aprecio pa nos herencia cultural. 


E celebracion a resulta den un experiencia cu a fortalece e laso entre e 
miembronan di e comunidad di 60+ di Playa Pabao, mustrando e valor di 
celebra y honra nos hendenan muhe. 


Centro di Bario Playa Pabao a celebra Dia di Hende Muhe 

R 
ecientemente durante reunionnan na Bruselas, Prome 
Minister Evelyn Wever-Croes a asumi e presidencia di 
Overseas Countries and Territories Association, OCTA. Prome 
Minister a indica cu como presidente di e organisacion, e lo 
traha duro pa Aruba y tur e otro miembronan por sigui haya 
fondo di Union Europeo pa asina por sigui ehecuta proyec- 
tonan importante pa nan pais. 


KIKO TA OCTA? 
OCTA ta un asosiacion cu ta representa e interesnan di e 
Paisnan y Teritorionan Ultramar (OCTs) di Union Europeo. 
OCTs ta teritorionan cu tin un relacion constitucional cu tres 
miembro di Union Europeo, Hulanda, Francia y Dinamarca. E 
islanan OCTs mes no ta parti di Union Europeo. 


OCTA ta traha pa promove cooperacion y desaroyo entre 
Union Europeo y e OCTs. E ta facilita dialogo, intercambio 
di informacion, y cooperacion riba diferente asunto, manera 
desaroyo economico, proteccion di medio ambiente, y union 
social. OCTA ta sirbi como un plataforma pa discuti desa- 
fionan y oportunidadnan comun cu e OCTs ta enfrenta, y ta 
traha pa reforsa nan vinculonan cu Union Europeo. 


OCTA TA CONTA CU UN TOTAL DI 13 MIEMBRO 
OCTs ta consisti di 13 miembro. Pa Hulanda: Aruba, Boneiro, 
Corsou, Saba, Sint-Maarten y Sint-Eustatius. Pa Francia: 
French Polynesia, Caledonia, Saint-Barts, Saint-Pierre-and- 
Miquelon, French Southern and Antarctic lands (TAAF), y 
Wallis and Futuna, y pa Dinamarca: Groenland 


KICO OCTA TA SIGNIFICA PA ARUBA 
Prome Minister Evelyn Wever-Croes, a indica cu OCTA ta 
hopi importante pa Aruba, mirando cu via e asociacion, 
como miembro, Aruba por bin na remarke pa fondo. Den 
pasado, Aruba a logra haya fondo pa varios proyecto impor- 
tante, entre otro e facultad nobo, SISSTEM di Univerdad di 
Aruba, Mobi-Bus, ampliacion di pista di aterisahe di airport, 
y edificio y equipo di Bloedbank. 


Durante e siman cu Prome Minister tabata na e conferencia 
el a reuni cu e European commsioner, y trece dilanti kico ta 
e deseonan cu cada pais tin. A base di esaki, a logra yega 
na un acuerdo financiero p’e aña binidero di un suma di 
15 miyon euro, cu lo wordo reparti igual den e 13 paisnan, 
sumando un suma di 1.15 miyon euro pa cada pais. 


Tambe, Aruba a logra di haya 14.2 miyon euro di e Union 
Europeo pa asina finalisa e proyecto di digitalisacion di e 
procesonan di Gobierno. 



Prome Minister como presidente di OCTA pa 2024 


E beneficionan pa Aruba como miembro di OCTA ta hopi 

D 
en un esfuerso conhunto pa mehora e area di Village na 
San Nicolas, Bureau City Inspector (BCI) y Serlimar a 
uni forsa pa un accion di limpiesa cu a cuminsa dialuna ul- 
timo. 


E iniciativa colaborativo aki tin como meta pa aborda e 
problemanan di acumulacion di desperdicio den e bario y 
promove practicanan di maneho di desperdicio responsabel 
entre e residente y negoshante nan. 


E area di Village tin importancia historico y cultural pa 
Aruba, cu un pasado vibrante cu siguramente a contribui 
na e identidad unico di nos isla. Sinembargo, den e mundo 
di social media cu nos ta bibando aden, departamentonan 
di naturalesa ya for di basta aña a cuminsa ricibi imagen y 
video cu ta indica e ciudadano su comportacion pa loke ta 
trata e desperdicio cu nan ta produci. Tambe a bin dilanti 
e necesidad pa mantencion di e area di Village. Tanto dato 
di pasado y presente ta indica un tendencia preocupante 
di acumulacion di desperdicio, causando retonan ambiental 
den e area y tambe un bista no agradabel pa e habitantenan 
cu si ta responsabilisa nan mes pa nan desperdicio y tambe 
pa Aruba su bishitantenan. 


“Un yamada ta bay na habitantenan di Village y tambe 
negoshantenan di San Nicolas pa tuma medidanan proac- 
tivo pa sigura cu e bario keda limpi,” Minister Arends ta 
remarca. “Ta esencial pa tur residente di Aruba tin un bari 
di sushi pa nan desperdicio di cas, tambe tur negoshante 
mester tin instalacion di bari grandi suficiente pa e desper- 
dicio cu ta produci riba nan tereno.” 


E colaboracion entre BCI y Serlimar hunto cu otro departa- 
mentonan di Gobierno ta subraya e responsabilidad comparti 
pa mantene Aruba limpi. Mientras Gobierno ta asumi su 
responsabilidad den educa, informa y brinda espacio den 
e fase transitorio di maneho di desperdicio, cooperacion 
comunitario ta esencial pa promove cu reglanan ta wordo 
obedece. Cayanan di Village no ta bo bari di sushi. Cualkier 
situacion di deposito di desperdicio inadecua, raporta esaki 
via FIXI.aw, sigurando accion rapido door di autoridadnan 
relevante. 


Minister Arends ta gradici e ploegnan y departamentonan 
cu ta traha diariamente pa aborda e problema di desper- 
dicio. E ta keda na cada miembro di comunidad pa duna 
di nan parti den mantene Aruba limpi y bunita. Cu accion 
colectivo y un compromiso pa un maneho responsabel di 
desperdicio, nos por conserva nos naturalesa y herencia 
cultural cu ta defini nos Aruba dushi tera. 


Minister Ursell Arends: 


Bureau City Inspector y Serlimar cu Accion di Limpiesa den Village 

D 
iasabra, 9 di maart 2024, Filomena College MAVO na San Nicolas, e 
scol cu e vision di ARTE, ta tene su dia di bishita pa publico di Aruba. 
Tur alumno di zesde klas di scol basico di Aruba ta cordialmente invita, 
hunto cu nan mayornan, pa ta presente diasabra awo. 


Lo tin maestronan presentando nan les dunando tur bishitante un 
idea di con lesnan di entre otro N&T, ASW, Wiskunde, Aardrijkskunde, 
Geschiedenis, CKV (Arte), Biologie, Nederlands ta bay na Filomena 
College MAVO. 


Fecha: diasabra, 9 di maart 2024 
Ora: 9:00am pa 12:00pm 
Adres: Weg Sero Preto 4, San Nicolas 


Directorado hunto cu tur maestro, personal y alumno ta invita Aruba 
completo pa yega n’e Opendag 2024. 


45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


Diasabra tin Opendag di Filomena College MAVO 

En conexion cu e materianan Historia y Papiamento 


Minister Maduro tabata invitado na Colegio 
San Antonio pa un charla tocante Trias Politica 


D 
iamars mainta Minister di Finansa y Cultura, 
Xiomara Maduro, tabata presente como invi- 
tado na Colegio San Antonio pa hunto cu repre- 
sentante di Parlamento y di Ministerio Publico, 
duna un charla tocante Trias Politica como parti 
di e materianan di Historia y Papiamento. 


Aruba su estado di derecho ta basa riba e Trias 
Politica na unda cu tin un division entre e poder 
di legislacion den man di Parlamento, e poder 
di ley den man di Ministerio Publico y e poder 
di ehecucion den man di Gobierno. Durante 
e mainta aki, Minister Maduro, como parti di e 
poder di ehecucion, a elabora riba e trabounan 
cu ta wordo haci pa e Ministernan cu ta lidera 
e trabounan di diferente departamento den 
Gobierno di Aruba. E alumnonan a haya e opor- 
tunidad pa haci e mandatario diferente pregunta 
tocante su funcion y tambe con esaki ta bay den 
practica pa cu e Trias Politica. 


Minister Maduro ta gradici Colegio San Antonio 
su director, docentenan y specialmente e alum- 
nonan pa e bunita recepcion, e dialogo intere- 
sante y ta desea nan hopi exito cu nan proyecto 
p’e materianan di Historia y Papiamento. 

D 
iabierna ultimo tabatin bochincha, gritamen- 
to pa number seis y harimento sin fin na Cen- 
tro di Bario Brazil (CDBB): IPA atrobe! 


Departamento Bureau Voorlichting en Sociale 
Activiteiten (BUVOS) di Instituto Pedagogico 
Arubano (IPA) a organisa un actividad social pa 
su studiantenan y personal. E actividad tabata 
den forma di un Live Mens Erger Je Niet (MEJN) 
cu a hiba e nomber; Lachen, gieren, brullen, maar 
erger je niet. Meta principal di e actividad tabata 
pa crea espacio pa ciudo y amor propio di cada 
miembro di IPA y fortalece e union den e instituto 
den un ambiente placentero. 


E ekiponan bao guia di e comision di CDBB a 
bataya fuerte contra otro. Tabatin momento cu 
tabatin e mesun cantidad di persona den cas. E 
ekiponan a pensa strategia, conta ‘moves’ y tuma 
decision hunto p’asina wak ken ta bay cu e titulo 
maximo di e evento. 


E resultado final ta lo siguiente: 
• Prome luga: ekipo Taalfoutjes 
• Segundo luga: ekipo Rediculous 


Nos studiante y docentenan ta conoci pa perso- 
nanan cu ta crea ambiente tur caminda. E ekipo 
cu a resalta cu su bochincha ta e ekipo cu a yama 
nan mes Yellow Power. 


Masha pabien na cada un di e ekiponan. BUVOS 
ya a cuminsa cu planificacion di su siguiente 
actividad social y ta curioso pa sa si tur ekipo lo 
acepta e reto! Esaki tambe ta priminti di ta uno 
divertido. 


E actividad aki seguramente no tabata posibel sin 
cooperacion di diferente sponsor cu a kere den e 
evento aki y cu a yuda IPA sin pensa dos biaha. 
Nan ta: Valemarie Skin Care, Setar NV. Pooki 
Bodique, Sende Candles, Protegy Trading y Local 
Store. Comunidad di IPA no tin palabra pa gradici 
boso pa boso aporte. Masha danki di curason. 


Comunidad di IPA sowieso ta buta ambiente na 
tur actividad social. Bishita e pagina di facebook 
Instituto Pedagogico Arubano y wak pa bo mes. 
A pesar di tur cos, potret ta bisa mas cu palabra! 


Lachen, gieren, brullen, maar erger je niet! 


IPA su actividad social tawata un exito total 

E 


di dos edicion di Finansa Den Mi Hogar a cuminsa y San Nico- 


las tin e primicia pa ta e prome districto cu ta haya e curso, y 
e biaha aki mas cerca di e ciudadanonan. 


Recientemente Minister di Asuntonan Economico, Comunicacion 


y Desaroyo Sostenibel, Geoffrey Wever, a anuncia cu - despues 
di un prome edicion exitoso brinda den tur districto - e segundo 
edicion di e proyecto Finansa Den Mi Hogar ta un realidad. Meta 
di e proyecto ta pa nos hendenan ricibi guia y conocemento cu 
por yuda nan tuma decisionnan financiero cu ta beneficia nan 


propio desaroyo personal y familiar. 


E Proyecto Finansa Den Mi Hogar a wordo desaroya door di 
Fundacion Plan di Bida. Fundacion Plan di Bida cu su presidente 
Sra. Paloma Osorio-Tromp tin como mision y vision trece consci- 


entisacion financiero den nos comunidad, ofreciendo ayudo y 
guia mustrando e manera pa maneha nos finansa mas efectivo. 
Mescos cu e prome edicion, e segundo edicion tambe lo wordo 
ofreci completamente gratis danki n’e aporte di gobierno, y brinda 
den tur districtonan di Aruba. 


Algo nobo di e dos edicion di e programa Finansa Den Mi Hogar 
ta cu lo bai mas cerca ainda di e ciudadanonan; e programa lo 


wordo duna dentro di e barionan den e districtonan di Paradera, 
Oranjestad, San Nicolas, Savaneta, Noord y Santa Cruz. 


Na Aruba 3 di 10 hogar ta gasta mas di nan entrada tur luna 
segun sondeo di Banco Central di Aruba. E desaroyo aki ta preo- 
cupante pasobra e ta indica cu cada luna ta un reto pa hogarnan 
cumpli cu tur necesidad y responsabilidadnan financiero manera 


entre gasto pa vivienda, cuminda, y prestamonan personal. Como 
consumidor ta importante pa sa ki impacto cada decision finan- 
ciero tin riba nos cartera y nos hogar. 


Durante e curso di dos dia cada participante lo ricibi informa- 
cion riba siguiente topiconan: 
• Dia 1: Mi ta efectivo den mi cas. Con mi por spaar y tambe con 
pa cumpra sin emocion 
• Dia 1: Mi ta paga mi debe. Kico lo pasa ora mi no por paga mi 


debe mas 
• Dia 2: Mi ta inverti den mi futuro. Futuro di nos y nos yiunan ta 
importante y con nos por logra nos metanan 
• Dia 2: Mi presupuesto. Kico ta luho y prioridad y con segun bo 


entrada bo por presupuesta y asina logra nos metanan 



Meta ta pa facilita cu e ciudadanonan por yega facil y participa 
na curso Finansa Den Mi Hogar. “P’esey ta hopi importante pa 
sigui stimula e participacion di nos ciudadanonan door di ofrece 
e curso completamente gratis y awo mas cerca di cas”, segun 


minister Geoffrey Wever. 


Pa mas informacion y registracion p’e segundo edicion di Finansa 
Den Mi Hogar por tuma contacto cu Fundacion Plan di Bida via 


telefon 5688848 of e-mail finansasdenmihogar@gmail.com 


Minister Geoffrey Wever: 


Segundo edicion di ‘Finansa Den Mi 
Hogar’ a start na Village, San Nicolas 

T 
a hopi cruel con un hende grandi 
por abusa di un mucha/hoben ino- 
cente. Kita e briyo di su wowo, e son- 
risa di su cara, e inocencia di su ser y 
e alegria den su bida. Mi ta mama di 3 
yiu y mi kier a sigura pueblo en gener- 
al cu nos Fraccion y Gobierno a traha y 
ta sigui traha duro ariba prevencion di 
abuso di mucha. Cada caso ta un caso 
di mas. Mi ta subraya e echo cu mes- 
cos cu mi no kier nada malo sosode cu 
mi yiunan, mi kier haci tur cos den mi 
poder pa preveni cu cualkier mucha ta 
keda abusa na cualkier forma. 


Mi sa cu e sentimento cu ta reina tin 
ora ta cu e pasonan no ta concre- 
tisando lihe suficiente. Pero hopi a 
sosode di 2018 te cu awor, esey ta 
algo cu nos no mester perde di bista. 
Ta un proceso extenso ta tumando 
luga 
conhuntamente 
cu 
inversion 
den capacitacion di capital humano, 
infrastructura y campaña di consci- 
entisacion y empoderacion. Alabes 
Parlamento a haci un ronda di consulta 
cu tur stakeholders cu ta traha den e 
keten y a ahusta, cambia y amplia e ley 
di zedendelicten pero na mes momento 
a enfatisa y urgi gobierno cu nos kier 
sigura cu implementacion di e ley 
lo tin e resultado desea. Pa e ley por 
tin efecto, e infrastructura y recurso 
humano necesario mester ta in place. 
Esaki ta loke Gobierno a y ta haciendo 
tambe. E problema mas grandi pakico 
hopi biaha e sentencianan ta resulta 
hopi abou ta pa motibo di un proceso 
di 
investigacion 
y 
documentacion 


deficiente. Esaki pa diferente moti- 
bonan manera falta di prueba, falta di 
e personal necesario y cualifica y no 
papia mes di e falta di material nece- 
sario pa documenta y investiga debi- 
damente. 


Kico nos a haci caba? 
Despues di 5 aña nos por bisa cu Aruba 
pronto lo tin un Family Justice Center, a 
percura pa bin cu opleiding pa e unidad 
di Jeugd en Zeden Politie, a percura pa 
duna mas training pa e parti di kinder 
verhoor y a bin cu un kinder verhoor 
ruimte adecuado tambe, a duna training 
na psicologonan pa asina reenforsa e 
recherchenan na momento cu ta haci e 
investigacion pa asina entrega un caso 
mucho mas solido dilanti hues, tambe 
a percura pa Aruba haya su prome 
dokter forensico cual sigur lo tin su 
efecto positivo na momento di conduci 
investigacionnan den casonan di abuso 
di mucha. Tambe a percura pa proyec- 
tonan manera Codigo di Proteccion 
cu e meta di ekipa nos profesion- 
alnan cu tur herment necesario pa por 
señala abuso sexual di mucha, pa sa ki 
proceso mester encamina y pa percura 
cu e caso ta bira uno solido pa garan- 
tisa siguridad di e mucha y castigo pa e 
malhechor. E proyecto aki ta pa profe- 
sionalnan den area social, di ense- 
ñansa, husticia y salubridad. 
Prevencion ta e solucion 
Personalmente mi ta kere cu e accento 
mester keda primordialmente poni 
na prevencion. P’esey mes mi a y ta 
sostene e campaña nacional contra 
abuso di mucha “Mi Mesun Heroe”, 
cual ta un programa educativo y di 
empoderacion pa nos muchanan, y 
ta trata diferente tema den cuadro 
di abuso di mucha den su totalidad. 
Naturalmente cu esnan abusa y nan 


famia mester haya tur sosten, guia y 
ayudo profesional necesario, cual last- 
imamente tampoco tabata optimal. 
Mediante Social Crisis Plan (SCP) 
desde 2018 Gabinete Wever-Croes a 
bin ta duna hopi atencion y realisando 
e inversionnan necesario pa atende cu 
e aspecto aki. Desde 2022 presupuesto 
di Pais Aruba mes ta cargando contin- 
uacion of realisacion di hopi proyecto 
cu a sali di SCP y na mes momento ta 
traha cu stakeholders activamente riba 
e tereno aki. Un di e proyecto cu sigur 
cu nos por menciona ta e cristalisacion 
di e edificio nobo di Stichting Hunto 
y e plan di maneho stipula cu ta haci 
posibel cu hende, sigur nos muchanan, 
por bay keda atendi mas lihe y dirigi. 


Como sociedad, como mayor, como 
famia nos mester realisa cu e situacion 
ta uno cu nos tin di atende colectiva- 
mente. Hunto Parlamento, Gobierno, 
instancianan concerni y pueblo den su 
totalidad mester duna atencion special 
y real na norma y balornan den nos Pais 
(mediante enseñansa) reenforsando 
nos nucleo familiar y su fundeshi. Nos 
tin di enfatisa e importancia di crea 
relacion di confiansa entre mayornan 
y yiu, y keda consciente cu cada un di 
nos mester carga y asumi nos respon- 
sabilidad. E situacion pa loke ta trata 
abuso ta algo compleho pero hunto nos 
mester sigui traha riba dje. Mayornan 
tin di ta mas atento unda y cu ken 
nan ta laga nan chikitonan. Mester 
sigui empodera mayornan atraves di 
programanan con pa preveni abuso y 
con pa constata cu abuso ta tumando 
luga, y con e muchanan ta wordo saca 
di e peliger y situacion aki. Pasobra mi 
kier enfatisa cu aumentacion di e cant- 
idad di aña di straf no ta bay soluciona 
e problema di e mucha ora cu ya e a 
wordo abusa, pero prevencion si. 


Parlamentario drs. Shailiny Tromp-Lee (MEP): 


Ta un proceso extenso ta tumando luga ya pa 
algun aña pa loke ta trata abuso di mucha 

Emocionnan sin IPV 


147 respondientenan cu ta {47.27%} a marca cu e senti- 
mento mas fuerte cu nan a experiencia ora nan a ser abusa, 
ta impotencia, sigui pa miedo cu ta 144 {47.27%} y sigui 
pa 123 {41.00%}, cu a expresa di a sinti berguensa. Basta 
hopi respondientenan 188 {65.28%} a expresa cu nan no 
merece tur loke a pasa nan y 173 {59.25%} no a haya cu e 
abuso uza contra nan, normal. 


Emocionnan Cu IPV 
109 {50.46%} respondientenan a marca cu nan a sinti impo- 
tente, sigui pa 4 resoondiente cu ta {46.43%} cu a expresa 
di a sinti miedo y {40.9%}cu a raporta di a sinti berguensa. 
128 cu ta {65.64%} ta haya cu nan no merece e abuso cu 
nan a haya y 122 {61%} a bisa cu nan ta haya cu ser abusa 
no ta normal. 


Un total di 54 respondientes a prefera di expresa otro senti- 
mentonan uzando e opcion “Otro” emocionnan: mi tabatin 
miedo di papia, mi tabata confundi; culpabel; odio; ofendi; 
mi tabata desea cu e muri; mi tabata mucho jong; insigur; 
bida ta inhusto; bao shock; purba di maneha e situacion. 
Dos emocion hopi uza tabata: mi tabata hopi tristo {4 di 54} 
y rabia {27 di 54}. Rabia a ser expresa pa 50% di e respon- 
dientenan. 


Mencionando e agresor 
E respondientenan por a menciona un of mas di e siguiente 
opcionnan: mi tata, mi mama, mi madrastra; mi padrastro, 
un tio; un tanta, un ruman muhe, un ruman homber mi 
boyfriend; un amigo di cas; Otro hende y mi ta prefera di no 
contesta. 


Mencionando e Agresor {No IPV} 
En total tabatin 479 respondientenan, victimanan di VD. E 
opcion “Otro” a ser uza 140 biaha cu ta {29.23%}, sigui 
pa mi Mama {78. 16.28%}, e persona cu nan ta considera 
como esun cu a causa nan mas violencia prome cu nan a 
alcansa adultez, sigui pa otro familiar. 


Un splicacion pa esaki por ta pasobra e mama ta mas envolvi 
den educacion di su yiunan. Tin literatura den Caribe tocante 
educacion di e yiunan cu ta sugeri cu esaki ta ser acompaña 
cu dalmento of castigo fisico y ta ser considera normal y 
hasta necesario. Otro familiar ta ser menciona pa 71 respon- 
diente cu ta 14.82%, sigui pa e Tata {58, 12.11%}. Y claro, 
otro agresornan manera ¨boyfriend, stiefmoeder, stiefvader 
ta ser menciona. 34 respondiente a skirbi cu nan ta prefera 
di no contesta. 


Esaki por ta pa diferente motibo, por ehempel berguensa 
of miedo, of pa preveni mas abuso, hasta ora e respondien- 
tenan sa cu e encuesta aki ta anonimo. Literatura tambe ta 
menciona cu e contestanan aki ta indica cu un hende yega 
na e respondiente, a yega di ta e agresor. E respondiente por 
tin dificultad emocional pa revela ken ta of tabata e persona. 


>>> 


Investigacion encuanto Violencia Domestico na Aruba 


Capitulo 8: Emocionnan 

Mencionando e agresor cu IPV 
E figura aki ta mustra e resultado di e agresor, e biaha aki cu 
IPV. Maske e numbernan ta diferente di e respondientenan 
cu NO a experiencia IPV, no tin diferencia den e mensahe cu 
e resultadonan ta representa. E Mama y otro miembronan di 
famia ta keda e agresornan mas comun. Esaki ta coincidi cu 
resultadonan menciona den otro investigacionnan y tambe 
den literatura tocante e topico. 



E categoría ¨Otro´ a ser uza pa 140 persona cu ta {38.15%} 
for di 367 respondiente pa menciona otro agresor cu esun 
ofreci pa e lista di pregunta. Maske algun di e agresornan 
aki ta pertenece na e categoría ¨otro miembro di famia¨ of 
¨amigo di e famia¨, e respondiente lo a scoge pa menciona 
nan específicamente pa un of otro motibo. Tog ta intere- 
sante pa sa kende tur por ta un agresor of abusador. Wak e 
tabel arriba. Tin hopi sorpresa! 

La tarta de yogur queda muy rica sola a media tarde o a 
primera hora de la mañana con una bebida calentita. El 
yogur realmente lo hace agradable y suave con un ligero 
tono picante. Te sobrealimentas con la ralladura de limón 
y la llovizna de limón. Es un pastel de todos los días que 
se puede decorar fácilmente para cualquier ocasión. ¿Por 
qué no darle una oportunidad? Pronto se agregará a su 
repertorio de recetas. 


Receta 
TIEMPO PREVIO:1 hora 15 minutos 
HORA DE COCINAR:30 minutos 
TIEMPO TOTAL:1 hora 45 minutos 
8 SERVICIO 


Ingredientes: 
Harina/mezcla para todo uso 
1½ taza de harina para todo uso 
1 cucharadita Levadura en polvo 
1/2 cucharadita Sal 


Masa 
1 (2 barras) taza de mantequilla ablandada a temperatura 
ambiente 
1¼ taza de azúcar 
2 cucharaditas Extracto puro de vainilla 
4 c/u. Huevos 
1/4 taza de jugo de limón 
2 cucharadas. Limón rallado 
1/2 taza de yogur griego 


Almíbar para pastel 
1/2 taza de jugo de limón 
1/2 taza de azúcar blanca 


Vidriar 
1/4 taza de jugo de limón 
3/4 taza de azúcar en polvo 


Guarnación 
2 cucharadas. Limón rallado 


Flores comestibles 
Frutas frescas 


Direcciones: 
1. Precalienta el horno a 325°F/165°C. 
  
2. Tamizar la harina y combinarla con la levadura en polvo 
y la sal. 


  
3. En la batidora con la herramienta para batir. Batir la mante- 
quilla a temperatura ambiente con el azúcar hasta obtener 
una consistencia pálida y esponjosa. Agrega los huevos uno 
a la vez mezclando lentamente, raspando el tazón de vez en 
cuando, agrega la vainilla. 
  
4. Incorpora los ingredientes secos poco a poco mientras 
mezclas a fuego lento, siempre raspando el bol. Agrega el 
jugo de limón, la ralladura y el yogur. 
  
5. Forrar un molde para horno con mantequilla y espol- 
vorearlo con harina, esto evita que el bizcocho se 
pegue. Vierta la mezcla del pastel en el molde para hornear 
e iguale. Hornee durante unos 75 minutos en el estante del 
medio. Nota: para probar que el pastel está listo, pinche el 
centro con un palillo, el palillo esté limpio y el pastel esté 
completamente cocido. 
  
6. Almíbar: mezcle ¼ de taza de limón con ¼ de taza de 
azúcar blanca y deje que se disuelva unos minutos. 
  
7. Glaseado: agregue lentamente el azúcar en polvo al jugo 
de limón y siga agregando hasta obtener la consistencia 
deseada para la parte superior de su pastel. 
  
8. Mientras el bizcocho aún está caliente, hazle unos agujeros 
con una brocheta en la parte superior. Vierte el almíbar por 
todas partes para que se filtre en el bizcocho. 
  
9. Rocíe el glaseado y deje que se caiga por los lados. Decora 
tu pastel con flores comestibles y frutas frescas y ralladura 
de limón. Este pastel es un maravilloso desayuno o banquete 
de media mañana. 


Pastel De Yogur De Limón 

FAMIA a wordo institui door di Dios mes, tur hende na 
mundo ta bini di un famia, tur hende a nace for di un 
homber y un muhe, ta na nan dos Dios a duna e autoridad 
di por multiplica y yena mundo cu ser humano. 


E enemigo di nos bida cual ta e diabel, no ta contento cu 
esey, su plan ta pa caba cu poblacion, treciendo, malesa, 
pester, guera, odio, maldad y mas cu tur pica den e pobla- 
cion mundial, pasobra e sa cu pica ta aleha hende for di 
Dios, y esaki no ta nada di sconde, pasobra mas hende 
distancia nan mes for di Dios, mas hende lo ta den e reino 
di scuridad, y na final mas hende lo wordo destina pa 
fierno. 


Cuanto divorcio, cuanto abandono di hogar, cuanto 
rechaso di yiunan, tur esey ta coopera na destruccion di 
famia. Famia ta e pilar social di un pais, hopi biaha nos ta 
tende di pilar economico, pero si no tabatin famia, no tin 
sosten pa e pilar economico, pasobra lo no tin hende pa 
traha, y economia ta hende ta pone move. 
Pero manera ta para skirbi cu den e ultimo tempo hende lo 
bira stimado di placa mas cu Dios, y esey ta tumando luga 
(2 Timoteo 3:1-5). 


Nos tur ta yama pa, aprecia, gradici, honra, y bendi- 
ciona nos famia. Famia mester wordo stima pa tur hende, 
pasobra Dios ta stima famia. Ta un mandato di Dios, pa 
stima Dios riba tur cos y bo prohimo manera bo mes. 


Dios su palabra ta bisa lo siguiente: 
Mira ki bon y bunita ta pa rumannan biba hunto den 
harmonia (Salmo 133:1). 
Mira, yiunan ta un herencia di Señor, y fruta di barica ta un 
recompensa (Salmo 127:3). 


Esaki mester ta e deseo di tur mayor pa nan yiu: 
Mi yiu si bo curason ta sabi, e ora ey mi curason tambe lo 
keda contento, si mi alma lo regosiha, ora bo lipnan papia 
loke ta corecto. 
No laga bo curason envidia pecado, ma biba semper den 
e temor di Señor. 
Siguramente tin un futuro, y bo speransa lo no wordo corta 
kita afo (Poverbionan 23:15-17). 


Un mayor mester desea, declara y profetisa bondad pa su 
yiunan, pasobra Dios a pone autoridad den boca di mayor, 
pa asina yiunan por wordo encurasha y no descurasha. 


Nos ta stima pasobra E a stima nos prome. Si un hende ta 
bisa: Mi ta stima Dios, y ta odia su ruman, e ta un gañado, 
pasobra esun cu no ta stima su ruman cu e a mira, no por 
stima Dios, kende e no a mira. E mandamento aki nos tin 
di dj’E, cu esun cu ta stima Dios mester stima su ruman 
tambe (1 Juan 4:19-21). 


A bira manera un custumber pa hende experencia odio 
contra otro, e palabra odio ta wordo expresa den famia, 
trabao, politica, hasta door di muchanan, pero e no ta 
totalmente un bon expresion ni tampoco un bon pensa- 
mento. 


Pasobra e pa palabra di Dios ta bisa lo siguiente pa tur 
hende tene cuenta cune; 
Ken cu ta Odia su ruman, ta un matado, y boso sa cu 
ningun matado no tin bida eterno ta permanece den dje 
(1 Juan 3:15). 
Ta p’esey nos mester arepenti y pidi Dios pordon pa cada 
biaha cu nos expresa odio contra nos prohimo. 


Boso soporta otro y pordona otro, si un di boso tin un 
keho contra otro, mescos cu Señor a pordona boso. Asina 
boso tambe mester haci (Colosensenan 3:13). 


Laga e pas di Cristo goberna den boso curason. 
Biba na pas cu otro. 


Fortaleza pa Famia 


Sinceramente, Pastor Marcel Balootje 


Aprecia, gradici, honra, y bendiciona bo famia 

Salmo 51.10: 
“Crea den mi un curason, Dios, cu ta limpi, hinca un 
spirito nobo fiel den mi paden.” 


Nos ta participa fayecimento inespera di Nos Yiu, nos 
Tata, nos Ruman, nos Omo y subrino stima: 


Reinald Alexis Wever 
mihor conoci como Alex of Lexi 
*09 December 1967 – †28 February 2024 


Su Mama: 
†Flavia Bonavento 


Su Tata: 
Lulio y Rosa Wever-Antun 


Su yuinan: 
Reinald Bacca (Lencho) y yiu Ashley Bacca 
Alestrid Wever y yiunan Ky-Mani, Kimora & Kailani 
Antoine 


Su rumannan: 
†Jacobus (Herry) Kock y famia 
Franscisco (Frans) y Livia Kock-Giel y famia 
†Jolanda y Benny Bikker-Kock y famia 
†Edmundo Kock y †Rita Croes y famia 
Ludwina y Pedro Everon-Wever y famia 
Tulio (Buchito) Wever y famia 
Brenda y Robert Yarzagaray-Wever y famia 
†Liliana y † Dennis Wouters-Wever y famia 
Edith y Renny Falconi-Wever y famia 


Iha: 
Shawn y Jessel Falconi 


Su subrina y subrinonan: 
†Gregory Kock, Alexander Kock, Steward Kock, 
Reginald Kock, Tibisay Wernet, Francis Kock, Saiska 
Bikker, Geward Bikker, Sue-ann Kelly-Bikker, Steve 
Bikker, Bruce Kock, Joanne Kock, Melissa Kock, 
Jeanine Mora Garces-Everon, Jeanella Everon, 
Jeanelly Everon, Ismaira Wever, Rudolf Wever, 
Jeanice Croes, Luigi Wever, Garrick Yarzagaray, 
Esmeralda Webb-Yarzagaray, Tanya Yarzagaray, 
Denrick Wouters, Ryan Falconi, Shawn Falconi 


Tanta, Omonan, Primo-Primanan, Iha, Comer- 
Comper, Madrina y Padrino na tur su amistadnan 
y Bisiñanan, su bon primo y amigo Alvin Wever y 
famia, Yuyu Croes-Willems y famia 


Na demas famia: 
Wever-Bonavento-Kock-Bikker-Giel-Croes-Everon- 
Yarzagaray-Falconi-AtunWing-Faro-Odor-Pietersz- 
Marchena-Mora-Garces-Webb-Rasmijn-Lamba- 
Bacca-JangaMiddendorp- de Mey-Calderon-Iguarran, 
Gonzalez-Croes-Willems 


Ta invita pa e acto di Despedida cu lo tuma lugar : 
Diahuebs 7 Maart ‘24 na The Olive Tree Funeral 
Care & Crematory na Piedra plat, Orario: 2:00pm pa 
4:00pm , sigui pa cremashon den seno familiar. 


Depues di despedida nos lo no ricibi bishita di 
condolencia na cas. 


Nos ta pidi nos mas sincero disculpa si den nos 
tristesa nos por a lubida un famia of conocir. 


E 
tema di Plan di Mayor, cual a drenta na vigor dia 1 di maart 2024, ta uno hopi 
importante pa sigui elabora riba dje mirando e relevancia cu e tin den comuni- 
dad pa loke ta e proteccion di e muchanan. 
Parlamentario di Fraccion di MEP, Ricky Hoek a splica cu Plan di Mayor ta uno cu 
a cana su caminda te cu por fin el e bira un realidad. Ta un iniciativa di colega di 
MEP, Michella Steenvoorde-Lacle, ken a traha duro hunto cu su team riba e plan 
di mayor y e ley aki. Esaki ta un ley hopi importante pa loke ta trata e muchanan, 
Hoek a enfatisa. 


E ley ta encera cu ora un pareha divorcia of separa, nan mester yega na otro pa 
asina pone riba papel kico ta bira e futuro di e yiu of yiunan, pa loke ta e respon- 
sabilidad di cada mayor, como tambe participacion di e yiu den e programa aki. 
Ricky Hoek a indica tambe cu tur esaki mester sosode prome cu e divorcio yega 
asina leu. “Unabes cu e Plan di Mayor ta traha, ora cu yega dilanti di mesa berde, 
señor hues lo puntra pa e plan di mayor aki y esaki mester wordo poni dilanti pa 
asina mustra cu en berdad e mayornan a traha hunto na e plan di mayor cu ta na 
beneficio di e yiunan”. 


Den caso cu e acuerdo entre e mayornan no bay segun ta desea, kiermen cu no tin 
un plan hunto, e ora pa e casonan aki tin ‘mediation’ cu ta un persona cu ta bay 
para meymey y cu ta bay yuda den e proceso dunando e mama y e tata e guia, 
como tambe na e yiu. Na final, e plan di mayor lo ta pa percura pa e guia y educa- 
cion di e yiu den futuro, e parlamentario a enfatisa. 


Pa aworaki, “nos ta sumamente contento cu dia 1 di maart Plan di Mayor a drenta 
na vigor y sigur esaki ta bay ta na beneficio di nos muchanan, pero tambe di e 
mayornan, di otro instancianan como tambe di e netwerk cu ta rond di e mucha, 
pasobra e mucha mester keda central”, Parlamentario Hoek a finalisa. 


Parlamentario Ricky Hoek (MEP): 


Plan di Mayor a drenta na vigor na 
beneficio y proteccion di nos muchanan 


Diahuebs, 7 Maart 2024 
AWEMainta 
OBITUARIO 

Señor ta mi wardado, lo mi no tin falta di nada. E ta 
ponemi drumi den lugarnan di yerba berde, E ta hibami 
canto di awanan keto. 
Salmo 23:1-2 


Cu inmenso tristesa na nos curason pero conforme e 
boluntad di Dios, nos ta anuncia e fayecimento di nos 
mama y wela stima. 


Fransisca Virginia 
Werleman- Henriquez 
mihor conoci como: “Rina” 
vuida di Maximo Werleman dfm 
3 december 1939 - 2 maart 2024 


Na nomber di su: 
Yiunan: Shariff y Alba Werleman-Salgado Yepes 
Rayanda y Milton Kamperveen-Werleman 


Nietonan: Ryandra, Janessa, Elisha y Joshua 
Kamperveen 


Manera nietonan: Noemi, Jadhiël y Keilah Geerman 


Rumannan: Bibiana (Annie) Lampe-Henriquez y famia 
†Bertano y Teresa Henriquez- van der Linden y famia 
Mathilde (Tela) Greaux-Henriquez y famia 
Adriana (Diana) y Leopoldo Werleman-Henriquez y 
famia 
†Raymond Henriquez y yiu 
†Reymona Henriquez 


Su swa y cuñanan: 
Theresa Henriquez-v/d Linden y famia 
Jolanda y Tony Semeleer Geerman 
Juan (Doe) Werleman y famia 
Rosalina (Rosa) Frank-Werleman y famia 
Arturo (Tuyo) Werleman y Netty Williams y famia 
Narcisa (Rina) Werleman y famia 
Helen Werleman y famia 
Eugenia (Ingrid) Werleman y famia na Hulanda 
Angelberto Geerman y Rebecca Niebles y famia 
Mariana Geerman y famia 


Sobrinonan: Trudy Lampe y famia 
Isandra Dunhof-Lampe y esposo 
Lisette Geerman-Lampe y famia 
Angelie Ras-Lampe y famia 
Raquel Lampe y Claudius Daly y famia 
Michael Lampe y famia 
Olivia Noguera y famia 
David Henriquez y famia 
Abel Henriquez y famia 
Rosalda De Cuba-Henriquez y famia 
Alfredo Henriquez y famia 
Connie Werleman-Henriquez y famia 
Reynold Greaux y famia 
Gwendolyn Geerman-Greaux y famia 
Jennifer Werleman y famia 
Shuraima Henriquez y famia 


Amigonan di cas: 
Celeste y Banchi Koolman, Nubia y Vito Koolman, Iris 
Jansen, Robby v/d Linden. 


Su ihanan, prima y primonan, comer y compernan, 
amigonan, bisiñanan, conocirnan y demas famia 
Werleman, Henriquez, Salgado Yepes, Kamperveen, 
Lampe, Greaux, van der Linden, Geerman, Ras, Dunhof, 
Wolff, Pietersz, Daly, Diaz Beltran, de Cuba, Noguera, 
Alberts, Koolman, Oduber, Winterdal, Semeleer, Rasmijn, 
Frank, Williams, Niebles. 


Su compañeronan di grupo di oracion di Savaneta. 


Un danki special na personal di Cas di cuido Paraiso, 
Stichting Amada y Huize Maristella afdeling Ixoria. 


Ta invita pa e acto di entiero cual lo tuma lugar 
diabierna 8 di maart 2024 di 2or pa 4or di atardi na Pray 
Funeral Home y despues ta sali pa santana Central na 
Sabana Basora. 
Oportunidad pa condolencia lo ta Diahuebs 7 di maart 
2024 di 7or pa 9or di anochi na Pray Funeral Home San 
Nicolaas. 


Nos disculpa si den nos tristesa nos por a lubida algun 
famia of conoci. 
Nos ta lamenta cu despues di entiero nos no lo por risibi 
bishita na cas. 


Laga tur locual cu ta sperami ta bunita 
Laga tur locual cu mi encontra na caminda ta bunita 
Laga tur locual cu ta rondonami ta bunita 
Laga tur locual cu mi laga atrás keda bunita y 
Laga esaki nan termina den tur buniteza 
Cado Wever 


A fayece: 
Geraldine 
Catharina Coffi 
12 April 1962 – 26 Februari, 2024 


Masha danki di curazon na tur esnan cu a duna Geraldine 
atencion durante di su enfermedad. 
Conforme cu deseo di Geraldine, cremacion di su curpa a 
tuma lugar den seno priva. 


No ta ricibi bishita di condolencia na cas. Esnan cu ta desea 
pa manda condolencia, por haci esaki via email of whatsapp. 
Ernand.coffi@gmail.com – whatsapp: 7468512 
mike.coffi@gmail.com – whatsapp: 5932943 
dets1961@gmail.com – whatsapp: 5934908 


Su rumannan: 
Ernand Coffi 
Michael & Detty Coffi-Wever 


Gradicimento y Invitacion 


Pa medio di esaki famia kier a gradici tur esnan cu 
na un manera of otro a duna sosten, consuelo y 
forsa durante e tempo dificil cu e fayecimento y 
despedida di nos Greta stima: 


Lucrecia (Greta) 
Posner-Figaroa 
Pepe of Omachi 


Un danki na tur cu a manda whatsapp, message 
via facebook of haci yamada telefonico. Un 
danki special tambe ta bay na dokternan y 
zusternan di HOH di piso 4 y na Aurora Funeral 
Home pa nan bon servicio y atencion. 
Boso muestra di atencion tabata un gran 
consuelo pa nos. 


Lo tin 3 Santo Sacrificio di misa diabierna 8 di 
maart, dialuna 11 di maart y diaranson 13 di 
maart pa 6.30 p.m. na misa Santa Anna na Noord. 
Boso presencia lo ta altamente aprecia. 


“Bou di alanan di Dios mi ta sigur” 
Abo ku ta biba bou di amparo di Altisimo, ta 
hospedá den sombra di Dios Omnipotente, bisa 
Señor: “Mi refugio, mi forti, mi Dios, den kende mi ta 
pone mi konfiansa” 
Salmo 91:1-2 


Cu dolor na nos curason, nos ta participa 
fayecimento di nos ser stima: 


Jessica Velinda 
Petrocchi-Tromp 
Mihor conoci como “Yuchi” 
*01-01-1967 - †02-03-2024 


Mama: †Elizabeth Tromp 
Tata: †Edgar Magadalena 


Na nomber di su: 
Casa: Rufino I. Petrocchi 


Yiunan: 
Kassandra Crisleen Cristin 
Kate Petrocchi 
Roland Petrocchi 
Christopher Michael Tromp 


Sua y cunanan: 
Rubio Petrocchi y yiunan 
Edna Petrocchi y yiunan 
Erwin Petrocchi y yiunan 
Christina Petrocchi y yiunan 
Roberto Petrocchi 
Marjeta Petrocchi 
†Roland Petrocchi 
Ruthmila Petrocchi y yiunan 


Rumanan: 
Zoraida Tromp y yiunan 
Juni Tromp y yiunan 
Mirna Tromp y yiunan 
Marianela Tromp y yiunan 
Ingrid Tromp y yiunan† 
†Nathalie Tromp y yiu 
Richard Tromp y yiunan 
Carina Tromp y Kurt Michae y yiunan 
†Omira Tromp y Douglas y yiunan 
Judith Gross y Julio y yiunan 
†Jario Tromp y yiu 
Magdalena 


Tanta y Omonan: 
†Carmen Croes 
†Nini Solognier 
†Calista Tromp y yiunan 
†Brigida Tromp y yiunan 
†Beni Tromp y yiunan 
†Francisco Tromp y yiunan 
Aurita House y yiunan 
Jossy “Pieuw” Tromp y yiunan 


Subrina y Subrinonan na Aruba y Hulanda 


Primo y primanan na Aruba, Curacao y Hulanda 


Demas Famianan: Tromp, Petrocchi, Magdalena, 
Dirksz, Lake, Vrolijk, Blanco, House, Montanera, 
Obispa, Werleman, Kussy, Gross, Redondo, Solognier, 
Reina, Hart, Leonora, Trimon, De Matilia, Damascus, 
Ras, Teofile, 
y amiga di famia Anthony Tromp, Irena Dijkhof, 
Y demas pa tur famia extendi, amigo, amiganan y 
conocinan. 


Ta invita pa acto di condolencia cual lo tuma lugar 
na Aurora Funeral Home diahuebs 7 di maart 2024 di 
7’or pa 9’or di anochi. 


Despedida lo tuma lugar diabierna 8 di maart 2024 
na Aurora Funeral Home di 
2’or pa 4’or di atardi. Cremacion lo tuma lugar 
despues den seno familiar. 


Desculpa pa esnan cu no a wordo mentiona pero 
semper den su curason. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Stanley Elvirio 
Boekhout 
*03-11-1967 - †06-03-2024 


Acto di entiero lo wordo anuncia despues. 


Diahuebs, 7 Maart 2024 
OBITUARIO 
30 
AWEMainta 


“No tene miedu, pasobra Mi ta ku bo; no 
desmayá, pasobra Mi ta bo Dios. Lo Mi 
fortalesébo, sí, lo Mi yudabo, sí, lo Mi sostenèbo Ku 
Mi man drechi di hustisia “ 
Isaías 41:10 


Cu inmenso dolor na nos curason nos ta anuncia 
fayecimento di: 


Rud-Jay Joshua Ras 
*04 juli 2022 - †03 maart 2024 


Acto di entiero lo wordo anuncia despues 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi” 
Salmo 33 


Cu honda pena, pero conforme cu voluntad di 
Dios, nos ta participa fallecimiento di nos mama, 
wela, bisawela y tanta stima: 


Sra. Edith Elvira 
Ponson-Fawcett 
mihor conosi como “NENA PONSON” 
*01-11-1936 †03-03-2024 
Viuda di Herman E. Ponson ”MANCHITO” 


Su hende nan stima: 


Vivian y Cor Storm-Croes 


Monique van der Horn y Jofren Krosendijk 
Jocean, Joey, Joa y Elise 


Marjolein y Eugene de Zwart-Storm 
Nathan, Carmen, Raph y Lenn 


Angelique van der Horn y Andre Croes 
Ilajay, Alexander y Jacob 


Carlos F. (Fanfito) Croes 
Carlos y Katie y yiunan 
Luz y Bart 
Paola y Maas 
Kevin 


Mildred y Bart Guliger-Croes 
Miriam Croes 
Pedro C. (Carlito) Croes 
Eddy Croes 


Ayudante stima: 
Maria (Mary) Eugenia. 


Demas famia na: Colombia, Merca, Hulanda, 
Brazil y Francia. 


Su amiganan stima: Fanny, Helen, Emperatriz, 
Nuhad, Mildred, Evelina R., Trina, Celsa, Olivia, 
Maybeline, Carolina, Neke, Evelina H., Femmy, 
Elivia y Anna. 


Tur su amiganan di Women’s Club of Aruba. 


Demas famia: Fawcett, Ponson, Ruiz, van der 
Horn, Storm, Croes, Krosendijk, van der Linden, de 
Lima, Wever y van Romondt. 


Nos disculpa si den nos tristeza nos por a lubida di 
menciona un of otro famia y conocir. 


Ta invita pa acto di condolencia cu lo tuma lugar 
dialuna 11 di maart na Royal Funeral Home di 7:00 
pa 9:00 di anochi. 


Acto di despedida lo tuma lugar diamars 12 di 
maart 2:00 pa 4:00 di atardi na Royal Funeral 
Home después lo sali pa Santana Protestant na 
Playa. 


Lagrimanan y flornan por seca, su recuerdonan y 
tur loke el a haci y significa pa nos 
lo keda graba pa semper den nos mente y 
curason. 


“Cerca Senjor mi ta na paz manera yui serka su 
mama” 
(Salmo 131) 


Cu inmenso dolor na nos curason pero conforme 
cu boluntad di Dios nos ta anuncia fayecimento di 
nos mama, suegra, wela, bisawela, ruman y tanta 
stima 


Glenda Helena Goeloe 
*18 augustus 1941 - † 3 maart 2024 


Yuinan: 
Anthony y Charrise Kirchner-Quant 
Angelo y Suzy Kirchner-Werleman 
Andy Kirchner 


Nieto(a)nan: 
Christian y Josefine Kirchner-Witteveen 
Myron Kirchner y Inoira Maduro 
Joël Kirchner 
Kimberly y Jonathan Baarh-Kirchner 
Tanya-Mariah y Richard Filiciana-Kirchner 
Noami Kirchner 
Dwayne Kirchner 
Joshua Kirchner 


Tur su Bisanieto(a)nan: 
Xeina, Celina, Rowan, Tahnee, Emmanuel, 
Nathan, Benjamin, Ivy, Aurielle, Levie 


Rumanan: 
Graciela Wijngaarde-Goeloe y famia 
(Hulanda) 
Norman y Rosa Goeloe y famia (Curacao) 
Sygline y Peter Verdelis y famia (Hulanda) 
Sonia Goeloe y famia (St. Eustatius) 
Rugia Goeloe (Curacao) 


Tata di su yuinan: 
Angel Kirchner y famia 


Bon amigonan: 
Grace Werleman y famia 
Julio Croeze 
Junior y Zoyla Croeze y famia. 


Sobrino(a) nan, Primo(a) nan, Conocirnan, 
Bisiñanan, ayudantenan di Cas Cristelle 


Demas Famia: Goeloe, Kirchner, Quant, 
Werleman, Filiciana, Baarh, Wijngaarde, 
Salas, Verdelis, Minguel, van der Weert, 
Arvelo, Pinedo, Vaseur, Victoria, Granville, 
Hato, de Castro. 


Nos disculpa si den nos tristeza nos por a 
lubida di menciona un famia of conocir. 


Ta invita pa e acto di entiero cu lo tuma lugar 
diasabra 9 di maart 2024 na Aurora Funeral 
Home di 2:00 pa 4:00 pm, despues lo sali pa 
Santana Catolico Pastoor Kraanwinkel na 
Paradera. 


Nos ta lamenta cu despues di entiero nos no 
por ricibi bishita di condolencia na cas. 


Gradicimento y Invitacion 


Pa medio di esaki famia kier a gradici tur esnan 
cu na un manera of otro a duna nos sosten, 
consuelo y forsa durante e tempo dificil cu e 
fayecimento y entiero di nos defunto stima: 


Ludmilla Shamila Urseilla 
Benitez-Koolman 
Cariñosamente yama Sha of Shami 


Boso muestra di atencion ta di hopi aprecio y 
un gran sosten pa nos. Un danki na un y tur cu a 
manda carchi, krans, whatsapp, email y a hasi 
yamada nan telefonico. Un gradicimento pa 
Xavier Universaty, Kooyman Bonaire y Aruba, Gen 
Air y Get Rich. Clientenan di Sha Wheels 
Boso muestra di atenshon tabata un gran 
consuelo pa nos. 


Na mes momento nos ta invita famia, bisiña-, 
amigo- y conocirnan 
pa compaña nos na 3 Santo Sacrificio di Misa na 
misa Birgen di fatima; diaranson 6, diabierna 8 y 
diasabra 9 di maart pa 7:00 pm 


Boso presencia ta altamente aprecia. 


En memoria de 
Wilbert Bejarano 
24 octubre 1965 – 03 marzo 2024 


Acompañanos a su ultima parranda 
Antes de ir al cielo y honrar lo que fue 
Su vida, llena de amor y alegria, para 
Que su melodia perdure en nuestros 
Corazones. 


Royal Funeral Home 


SABADO 09 DE MARZO / 2:00 PM – 4:00 PM 
Vestir con colores alegres/ hasta Santana 
Noord 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Fouad Antonio Daou 
“ Eddie Daou” 


Na nomber di su: 
Señora Vuida: 
†Rosa Maria Halabi Daou 


Yiunan: 
Hugo y Anna Daou 
Camille y Adison Ras 


Nietonan: 
Tanya Daou y Jonathan Fernandez, John 
Anthony Angela y Ludveri Flores Angela, 
Camille Angela, Danika Ras 


Bisanietonan: 
Atyanna, Annalea y Alya Fernandez, Alice y 
Yousef Angela 


Rumannan: 
†Romeo y Ria Daou-Ogink 
†Gabriel y †Gladys Daou-Salas 
Teresa y †Mohamed Ayubi Daou 
†Fares y †Glenda Daou-Trappenberg 
†Alexander Daou 
†Henri y Lusell Daou-De Lima 
†Sanin y Carlyn Daou-Hollander 
†Jouliette Daou 


Swanan: 
Myrna Halabi, yiunan y famia 
Ricardo y Jenny Halabi yiu y famia 
Ellis y Evelyne Martes Halabi yuinan y famia 
Jesus “Chu” y Ivis Halabi yiunan y famia 


Subrino(a): 
Desi, Michel, Daniela, Fabian y famia, Lilianne, 
Alexis, Stephanie y famia, Firdawzy, Ali, Samir, 
Susy y famia, Samir y famia, Maira, Samirah y 
famia, Sannin, Faridi y famia, François, Manon, 
Fatme y famia 


Primo(a)nan: 
†Ricardo Elhage y famia, †Maritza y †George 
Kobrossi-Elhage y famia, †Victor y †Siham 
Elhage-Hammoud y famia, †Olga Elhage, 
†Alexis Elhage y famia, Ditiana y Robby 
Hollander-Elhage y famia, Emily y †Arthur de 
Jongh-Elhage y famia, †Philip y Jane Elhage- 
Peterson y famia 


Conosi y cuidado di famia: Rita Becker y famia 


Employees nan di Dowco N.V, Amigo y Amiga 
nan mucho pa menchona 


Demas Famia: Daou, Halabi, Elhage, Ayubi, 
Wagner, Fernandez, Ras, Leañez, Kelly, Falconi 
y mucho mas 


Nos disculpa si den nos tristesa nos a lubida 
miembro di famia / amigo nan 


Ta invita pa e acto di entiero cu lo tuma lugar 
diabierna 8 di maart 2024 di 2:00 pa 4:00 
pmna Royal Funeral Home, despues lo sali 
pa Santana catolico Pastoor Kraanwinkel na 
Paradera 


Gracias Dios por el dia de hoy. En tus manos 
pongo mi mañana. 


Cu dolor na nos curason, nos ta participa 
fayecimento di nos ser stima: 


Myrtha A. Vink-Benita 
Cariñosamente yama “Tita” 
*27-10-1947 - †01-03-2024 


Casa: 
Johannes (Hans) Dirk Vink 


Yiunan: 
Raiza Bernadina, Lea Vink y David Vink 


Nuero(a): 
Rob Martherus, Edward Geerman, y Takisa Dania 


Nieto(a)nan: 
Quincy Richardson, Rayzannah Martherus, y Elias 
Geerman 


Bisanieto: 
Kiyahni Richardson 


Rumannan: 
†Erwin Pacial yiunan y famia, Hubert Schoobaar 
yiunan y famia, Stella Alberto, Ifna Alberto yiunan y 
famia, Edna Alberto yiunan y famia, †Roy y †Papi, 
Gladys Zagarra y famia. 


Rumannan di criansa: 
†Tanchi (Maria), Janina Brugman-Landsmark 


Sua y cuñanan: 
Guus Honig-Vink y yiunan, Aart Vink y Ans Vink- 
Driessen y yiunan, †Klaas Vink y Loes Vink-Jonker y 
yiunan 


Subrino(a)nan di criansa: 
Magaly ruman nan y demas famia. 


Amigo y conocirnan: 
Morela, Mady, Maria, Wim, Ma-Li, Ina, Ingrid, 
Mirtha, Jacky, Ruthlin, Vivian, Elsa, Jerome, Alberto, 
Patricia, Maggy, German, Meredith, Edwin, Piedad, 
Raymond, †Guillermina 


Demas famia, amistad y conocirnan: 
Martina, Hooi, Job, Geerman, LaCroes, Nicasia, 
Sanchez, Martherus, Goveia, Castaño, Marquez, 
Bernadina, Dania, Agnes, Claro, Raven, Richardson, 
dr. Cortes, dr. Franca 


Ta invita pa acto di despedida cual lo tuma lugar 
na Aurora Funeral Home diahuebs 7 di maart 2024 
di 2’or pa 4’or di atardi. Cremacion lo tuma lugar 
despues den seno familiar. 


Nos disculpa si den nos tristeza nos por a lubida 
cualkier persona. 


Angel di Señor 
Mira lo mi manda mi angel 
dilanti di bo pa cuida bo 
den bo caminda y lo hiba bo e lugar cu mi tin pa bo 


Cu inmenso tristeza na nos curazon, 
nos ta anuncia e fayecimento di 
nos mama, ruman, wela bisawela y tatarawela stima 


Sra Vda Bregilia Geerman-Maduro 
Mihor conoci como: “Chichi” 
*22-03-1937 - †04-03-2024 


Acto di entiero lo wordo anuncia despues. 


Señor ta mi wardador, pues min tin falta di nada; 
Salmo: 23 


A Fayece: 
Nos Tata, Casa, Ruman, Welo y Omo Stima 


Eugene L. Leonardo 
Mihor conoci como: 
“Leo / Leonardo“ 
28-06-1966 ~ 29-02-2024 


Na Nomber di su: 
Mama: †Sra Sophia Caridad Leonardo-Lampe 


Tata: †Sr Leopoldo (Leo) Jose Leonardo 


Padrino: Edwin J. Saladin (Tio Wienchi) 


Casa: Sra Jeanny Leonardo-Falcon 


Yiunan: 
Leanne Leonardo 
Stephany Van der Biezen-Croes y Jacob Van der Biezen 
Kylie Hernandez-Croes y Armando Hernandez 


Nietonan: 
Logan Van der Biezen, Luka Van der Biezen, Amelia 
(Mia) Hernandez, Noah Hernandez, Tyler (TJ) Hernandez, 
Oliver (Olly) Hernandez, 


Rumannan: 
Sra. Magaly Leonardo w/v Solagnier 
Evan Leonardo y Soraida Leonardo Geerman 
Edward Leonardo y Licette Labad 


Subrino(a)nan: 
Jason Solagnier y Kimberly Sint Jago y yiunan, Leonard 
Solagnier y Joanne Solagnier-Werleman, Ivathia 
Solagnier, Xyqiënne Leonardo y Brandon Wernet y yiu, 
Xyqianthe Leonardo, Kaylly Van Der Linde, Kay-Shaun 
Van Der Linde 


Tanta y omonan: 
Lourdes y Rubio Koolman-Leonardo 
Edgard (Gachi) y Armgard Leonardo-Loewental 
Alcantara (Ankie) Leonardo y famia 
Rachell De Jong y famia 
Raymond y Sislin De Jong y famia 


Swa(nan) y Cuña: 
Nilo Falcon y Famia 
Rodney Falcon y Famia 
Jeanmarie Falcon y Famia 


Suegra: Carmen Yolanda Falcon 


Primo y Prima nan na Aruba y Bonaire, Sobre Subrino 
nan, demas bon amigo nan, Su famia nan di Bushiri 
Karting, Drag Racing. 


Su bon amigonan di cas: Gio Wong y famia, Darrell 
Werleman y famia, Edirik Jong y famia, Jose Moreno 
y famia, Eldrick Noguera, John Patrick Nuboer, Ricky 
Semeleer y famia, Craig Farley 


Su bon Amigonan: Richardson, Mansur, Ramirez, 
Andrade, Cheng, Franzoni, Eman, Nuboer, Arends 
y demas amigonan / amiganan cu ta mucho pa 
menciona . 


Demas Famianan: 
Leonardo, Lampe, Tieleman, Falcon, Solagnier, 
Geerman, Labad, Hernandez, Croes, Van Der Biezen, 
Werleman, De Jong, Koolman, Loewental, Pourrier, 
Anjie, Kuiperdal, Marchena, De Lange, Yrausquin, 
Tromp, Kock, Bakmeyer, Panneflek, Bertrand, Lacle, 
Maduro. 


Nos mas sincero disculpa si nos por a lubida un of otro 
famia den nos tristeza. 


Ta invita p’e acto di intiero lo tuma lugar diahuebs 7 
maart 2024, 
Di 1:00 pm – 4:00 pm na Royal Funeral Home. 
Respons lo cuminsa 3:30 pm y lo sigi pa santana catolico 
di playa. 


Tene na cuenta cu despues di entierro nos no por ricibi 
bishita di condolencia na cas. 
Ta pidi pa tur cu lo ta presente pa bisti e colornan: 
Blanco, Blauw cla of Creme (Beige). 


